河洛理數 歲運六十四卦訣
乾卦    總訣    ：元亨利貞。

            象曰：天行健，君子以自強不息。
運覆無窮立建功，乾分四德萬方同。

龍飛變化九天去，男子升騰定位隆。
        佳謀密用且潛藏，逆理枉圖必見傷。
直待龍蛇興變日，從前名利始亨昌。陽
望桂蟾宮遠，求珠海水深。

終須名利足，只恐不堅心。陰

         初爻訣  ：潛龍勿用。
            象曰：潛龍勿用，陽在下也。

        陽氣方升昧未明，潛藏勿用破幽榮。

        離明一照四方火，進位高攀便出群。
        石韞玉，珠藏淵。

        羽翼一旦上青天，名利須知有异緣。
        二爻訣  ：見龍在田，利見大人。

               象曰：見龍在田，德施普也。
        得意宜逢貴，如龍已出淵。

        利名終有望，十五月團圓。
        已出塵泥跡，聲名動四方。

        風雲將際會，千載遇明良。
        龍見田中立，身心同貴人。

        利名應可見，進退有科名。
        三爻訣  ：君子終日乾乾，夕惕若厲，無咎。

               象曰：終日乾乾，反復道也。
        步履行無阻，先憂後必昌。

        飛龍形不見，西北是其鄉。
        憂且不成憂，憂里笑盈眸。

        聲名相久遇，目下暫淹留。
        四爻訣  ：或躍在淵，無咎。

               象曰：或躍在淵，進無咎也。

        欲行懷珠，片帆千里。

        玉藏遠山，徘徊未已。
        天布彤雲色，花繁落影多。

        霏霏斜日照，帆便泛漢波。
        五爻訣  ：飛龍在天，利見大人。

               象曰：飛龍在天，大人造也。
        隱姓埋名實待時，飛龍天上大人輝。

        正當守位動無咎，終保聲名四海知。
        上下皆同德，風雲際遇時。

        如天施雨露，萬物盡光輝。
        日邊音信至，佳會在風雲。

        青紫人相引，時和到處春。
        上爻訣  ：亢龍有悔。

               象曰：亢龍有悔，盈不可久也。

        知進當知退，居安必慮危。

        心中無過咎，雖悔必勘追。
        安靜宜無咎，思來便有災。

        前途飛走外，憂事更防來。
        心戚戚，口啾啾。

        一番思慮一番憂，宜欲休時便好休。
坤卦    總訣    ：元亨，利牝馬之貞。君子有攸往，先迷後得，主利西南得朋，東北喪朋，安貞吉。

              象曰：地勢坤，君子以厚德載物。
        水面生魚蛋，楊花滿路傍。

        佳人雙美玉，得地始輝光。
        厚德載萬物，承天則順昌。

        馬行疆地遠，坤厚有輝光。
        今朝明朝，今日明日。

        到了歡欣，不成憂戚。
        初爻訣  ：履霜，堅冰至。

               象曰：初六履霜，陰始凝也。馴致其道，至堅冰也。

        陰氣方濃始履霜，待時亨動見陽光。

        雲中一力扶持起，水畔行人在北方。

        事每因馴致，凝成戒履霜。

        善應有餘福，不善有餘殃。

        二爻訣  ：直方大，不習，無不利。

               象曰：六二之動，直以方也。不習無不利，地道光也。
        萬丈波濤無點亂，一天風雨更幽閑。

        客行已在經綸內，名利何勞自作難。

        敬義存中正，前程事事通。

        自然無不利，不飛已成功。

        三爻訣  ：含章可貞。或從王事，無成有終。

               象曰：含章可貞，以時發也。或從王事，知光大也。
        待命含章終必吉，強謀前進未亨昌。

        兔銜刀到黃金上，萬里鵬程羽翼忙。
        始則難，終則易。

        相合相從，天時地利。
        含章雖有喜，進退且需時。

        丹詔從天下，風雲際會時。
        四爻訣  ：括曩，無咎，無譽。

               象曰：括曩無咎，慎不害也。

        路不通，門閉塞。

        謹提防，月雲黑。
        守慎宜無咎，包藏似括曩。

        震雷轟發後，利涉總安東。

        事機宜謹慎，無是亦無非。

        守靜宜恬退，深虞陷禍機。
        五爻訣  ：黃裳，元吉。

               象曰：黃裳元吉，文在中也。

        世道垂衣治，安身文史中。

        不須操武略，名利在西東。
        安居中守分，能順以承天。
        至美利元吉，西南喜慶全。

        上爻訣  ：龍戰於野，其血玄黃。

               象曰：龍戰於野，其道窮也。

        鏡破釵分，月缺花殘。

        行來休往，事始安然。
        剛柔兩戰傷，其血須玄黃。

        龍馬生悔吝，極終已悔亡。
        有名無實效，謀事更遲遲。

        訟病多刑克，施為總未宜。
屯卦    總訣    ：元亨利貞。勿用有攸往，利建侯。

              象曰：雲雷，屯。君子以經倫。

        逢屯好展經綸手，遇敵方知政治通。

        進步悔生多不足，危前守候有春風。陰
        施設不須多，提攜出網羅。

        一登平穩地，從此少風波。陽

        初爻訣 ：盤桓，利居貞，利建侯。

              象曰：雖盤恆，志行正也。以貴下賤，大得民也。
        不當進步且盤桓，一得民心含此章。

        駐馬問人溪上事，水中還有萬人觀。
        守不失，求不成。

        進謀遠遂，貴客通津。
        二爻訣 ：屯如邅如，乘馬班如，匪寇婚媾。女子貞不字，十年乃字。

              象曰：六二之難，乘剛也。十年乃字，反常也。
        屯難繇來已十年，一朝反本便更遷。

        婚姻不利謀斯卜，有個佳音在水邊。
        事遲志速，尚且反覆。

        等閑家間，花殘果熟。
        迍邅方不利，欲進阻前程。

        凡事宜求緩，婚姻久乃成。

        三爻訣 ：即鹿無虞，惟入於林中，君子幾不如舍，往吝。

              象曰：即鹿無虞，以從禽也。君子舍知，往吝窮也。
        逐鹿還失鹿，求名未得名。

        林中有佳信，去後上榮榮。
        無虞而即鹿，妄動必無功。

        君子能先見，母令往反窮。
        四爻訣 ：乘馬班如，求婚媾，往吉，無不利。

              象曰：求而往，明也。
        乘馬班如進，求婚媾吉貞。

        得人相濟助，何事不光亨。
        五爻訣 ：屯其膏，小貞吉，大貞凶。

              象曰：屯其膏，施未光也。

        門前小事吉，心下大謀凶。

        一片山前處，防生反覆蒙。
        西向宜求望，秋冬漸出屯。

        不須更猶豫，盡可自經綸。
        上爻訣 ：乘馬班如，泣血漣如。

              象曰：泣血漣如，何可長也。

        持刀井畔立，井畔舞佳人。

        出馬四足病，防生泣血聲。
        居屯謀盡用，憂懼不惶寧。

        要問前程路，還同風里燈。
蒙卦    總訣    ：亨。匪我求童蒙，童蒙求我。初筮告，再三瀆，瀆則不告。利貞。

              象曰：山下出泉，蒙。君子以果行育德。

        有疑須要決，一決勿重為。

        雞唱天明後，回頭喜又施。
        隔江驚曉不成危，木盡煙消總作灰。

        陽氣復來先報喜，雪含觀笑賞江梅。陽
        進退意沉吟，心疑事未成。

        欲逢名與利，直待一陽生。陰

        初爻訣 ：發蒙，利用刑人，用脫桎梏，以往吝。

              象曰：利用刑人，以正法也。
        門戶起干戈，親姻兩不和。

        朱衣臨日月，始覺笑呵呵。

        驚憂成損總勘悲，匹馬東西未見歸。

        馬嘯有風宜坐守，不防冬去不防危。
        蒙昧須當發，惟宜在小懲。

        即懲應暫舍，不爾後侵凌。
        二爻訣 ：包蒙吉，納婦吉，子剋家。

              象曰：子剋家，剛柔接也。
        花謝枝頭果實多，好音來矣莫蹉跎。

        含容納婦宜家吉，不比初謀悔吝過。
        片月漸圓明，花殘子又青。

        半途不了事，此舉一回新。
        三爻訣 ：勿用取女，見金夫，不有躬，無攸利。

              象曰：勿用取女，行不順也。
        聘女無攸利，花開又值秋。

        嚴霜將降土，退步不堪求。
        切忌花間酒，莫貪無義金。

        失身無所利，暗室枉欺心。
        四爻訣 ：困蒙，吝。

              象曰：困蒙之吝，獨遠實也。

        久困猶嫌未濟來，江邊水闊有河開。

        文書有口不當說，當得從心果不諧。
        窮困方蒙昧，中心吝可憂。

        須求誠實者，方可免貽羞。
        五爻訣 ：童蒙，吉。

              象曰：童蒙之吉，順以巽也。

        君象吉童蒙，身安應在東。

        大川涉無咎，海際得帆風。
        乘病馬，上危坡。

        防失跌，莫蹉跎。
        上爻訣 ：擊蒙，不利為寇，利禦寇。

              象曰：利用禦寇，上下順也。
        率師戰萬里，威武冠群英。

        借問成功日，須還四八尋。
        彼且方蒙昧，何須用意攻。

        但當宜謹密，自固免遭凶。
需卦    總訣    ：有孚，光亨，貞吉。利涉大川。

              象曰：雲上於天，需。君子以飲食宴樂。

        胡增引路未相通，始見豐姿便應龍。

        聞說垂楊蒼翠侯，騎龍御馬到仙宮。

        得信方通棹急流，前途先塞後途憂。

        侯人執箭楊邊立，此去亨衢得志秋。
        有道須逢泰，先防一女災。

        思鄉人未到，愁亦慮傷懷。

        初爻訣 ：需於郊，利用恆，無咎。

              象曰：需於郊，不犯難行也。利用恆無咎，未失常也。
        見險雖難退，暫休且喜安。

        離明聽北角，天外見飛鸞。

        過盡前灘與後灘，前灘縱險不為難。

        一朝若得清風變，相送扁舟過遠山。
        需須宜且待，欲速反為災。

        守靜方無咎，安常福自來。
        二爻訣 ：需於沙，小有言，終吉。

              象曰：需於沙，衍在中也。雖小有言，以終吉也。
        欲進不防危，安居必慮之。

        桃開際祿會，花發不違時。
        險難將相及，剛中且待時。

        浮言雖小害，終是吉無疑。

        三爻訣 ：需於泥，致寇至。

              象曰：需於泥，災在外也。自我致寇，敬慎不敗也。

        戶要牢關，物宜謹守。

        休往休來，終為長久。
        有阻亦有節，先憂見後昌。

        水邊難退步，進步不相傷。
        用剛求速進，寇盜自先招。

        謹慎終無敗，災消禍亦消。

        四爻訣 ：需於血，出自穴。

              象曰：需於血，順以聽也。

        進不隱，退便休。

        宜守宜順，可望可求。
        君子終升小人阻，提防征戰主離苦。

        前頭自有吉人迎，信在白羊成一楚。

        五爻訣 ：需於酒食，貞吉。

              象曰：酒食貞吉，以中正也。

        所需今已得，有欲盡從心。

        宴飲耽和樂，居亨吉慶臨。
        鳳閣鸞臺去有家，亨衢進退莫咨嗟。

        桃溪咫尺青雲路，便見東風可散花。
        久歷撐波艇，乘風得到瀛。

        太平身職起，目下有來音。
        上爻訣 ：入於穴，有不速之客三人來，敬之，終吉。

              象曰：不速之客來，敬之終吉。雖不當位，未大失也。

        人立危橋下，舟行起怒濤。

        競競未登地，思慮轉煎熬。
        期會三人至，成榮自敬之。

        得全名利日，恩澤四方施。
        先是身悲險，那逢意外憂。

        待客宜敬順，終吉免他求。
訟卦    總訣    ：有孚，窒惕，中吉，終凶。利見大人，不利涉大川。

              象曰：天與水違行，訟。君子以作事謀始。

        黃犬嗷嗷兩度危，金豬初喚見亨期。

        若逢午鼠前途去，一向安榮事事宜。
        言防口舌易成功，不說須歸兩大中。

        賴有高人相喜合，終須人語不為凶。
        舉步往荊棘，見凶須要防。

        若逢天占口，榮順不須傷。
        初爻訣 ：不永所事，小有言，終吉。

              象曰：不永所事，訟不可長也。雖小有言，其辯明也。

        嘹亮征鴻獨出群，高飛羽翼未離分。

        正宜奮翅行前進，好個聲音處處聞。
        處世宜中正，當知不可長。

        但當明辯說，終是獲休祥。
        二爻訣 ：不剋訟，歸而逋，其邑人三百戶，無眚。

              象曰：不剋訟，歸逋竄也。自下訟上，患至掇也。
        目下皆仇怨，時聞理義明。

        且宜先退讓，方可免災危。

        不進須當退，方無否塞憂。

        貴人相佐下，王事出奇留。
        事不足，防反覆。

        月落寒江，一榮一辱。
        三爻訣 ：食舊德，貞厲，終吉。或從王事，無成。

              象曰：食舊德，從上吉也。
        積德相隨便可期，前庭枯木鳳來棲。

        好將短事成長事，莫聽傍言說是非。
        運方興，笑語頻。

        降玉女，在河邊。
        守舊安居正，雖為獲吉亨。

        狂謀圖進用，枉費覺無功。
        四爻訣 ：不剋訟，復即命諭，安貞，吉。

              象曰：復即命諭，安貞不失也。

        遇時方未利，詞辨未能寧。

        改變從貞吉，應須不失情。
        名懼親君位，安貞吉有餘。

        得人相贈處，擇地有安居。
        風吹雲散月華明，枯木開花滿戶庭。

        舊恨新歡且休問，須知從此復安榮。
        五爻訣 ：訟，元吉。

              象曰：訟元吉，以中正也。
        心中從正道，聽訟得其平。

        公訟如逢此，公庭理必伸。
        元吉無迍事所宜，君尊臨下有功歸。

        策鞭可取木邊子，便見平生不負虧。
        檐前鵲噪喜翩翩，憂慮潛消理自然。

        一人進兮一人退，末稍卻有好姻緣。
        上爻訣 ：或錫之鞶帶，終朝三褫也。

              象曰：以訟受服，亦不足敬也。
        有錫不須歡，時當穩遯安。

        困來宜擇避，枯木奈嚴寒。
        口啾啾，人事尚須憂。

        心戚戚，恍惚兩三頭。
師卦    總訣    ：貞，丈人吉，無咎。

              象曰：地中有水，師。君子以容民蓄眾。
        眾力推排處，無心遂有權。

        雖然煩與冗，利祿勝當年。陽

        手操持大節，劈劃丈夫心。

        眾力扶邦正，延紳即有升。
        凶事終成吉，功名未便亨。

        且圖安樂處，莫戀百花生。陰
        初爻訣 ：師出以律，否贓凶。

              象曰：師出以律，失律凶也。

        出律方無咎，提防破克功。

        一輪明月蝕，自覺否臧凶。
        心鬱鬱，事匆匆，榮而未有功。

        危橋立盡休回首，此去青雲路可通。
        凡百事當謀，善始可善終。

        師道宜和眾，猶憂失律凶。
        二爻訣 ：在師中，吉，無咎。王三錫命。

              象曰：在師中吉，承天寵也。王三錫命，懷萬邦也。

朱能堪服眾，方遇貴人持。

別有非常道，乘龍到玉墀。
錫命從天降，承之寵澤恩。

師權當健德，佳信發天津。
三爻訣 ：師或輿尸，凶。

      象曰：師或輿尸，大無功也。

六三爻不定，雖吉也成凶。

若也能專一，終當立大功。
進退皆無位，輿尸出眾凶。

馬奔坤地遠，天道又疑東。
青氈終復舊，枝上果生風。

莫為一時利，重為此象凶。
四爻訣 ：師左次，無咎。

      象曰：左次無咎，未失常也。
擇地堪居左，師行左次貞。

牛行西北地，觸目自光輝。
進行退，退行進。

進退好隨機，眼前人不信。
五爻訣 ：田有禽，利執言，無咎。長子帥師，弟子輿尸，貞凶。  

              象曰：長子帥師，以中行也。弟子輿尸，使不當也。
禽作田禾叛入邦，皆當系縛執思傷。

一朝天錫佳音至，功業階勛冠萬邦。
恩成怨，怨成恩。

和合兩相番，災咎恐外生。
上爻訣 ：大君有命，開國承家，小人勿用。

      象曰：大君有命，以正功也。小人勿用，必亂邦也。

君子當思吉，爻辭厲小人。

邦保民可保，邦固自咸寧。
吉士時逢泰，承家日漸豐。

小人當此象，得寵反成凶。
比卦    總訣    ：吉。原筮，元永貞，無咎。不寧方來，後夫凶。

              象曰：地上有水，比。先王以建萬國，親諸侯。

        建國安邦比牧侯，和民蓄眾樂忘憂。

        群鴻列陣飛霄漢，彩鳳移時萬里游。
        林木春將近，芳菲景物新。

        花開易居宿，一箭中紅心。陽
        口舌終須有，金樽恐有傷。

        污泥難出沒，持援在忠良。陰
        有利先居比，安貞在草頭。

        名利兩可展，他吉進來秋。
        初爻訣 ：有孚比之，無咎。有孚盈缶，終來有他，吉。

              象曰：比之初六，有它吉也。
        比貴相親輔，雖常盡信誠。

        所為元有素，他吉亦相成。
一人去，一人來。

清風明月兩疑猜，獲得金鱗下釣臺。
二爻訣 ：比之自內，貞吉。

      象曰：比之自內，不自失也。
己身無過失，家宅亦安寧。

所得帷中正，安然自吉亨。
遇險方成福，逢凶皆可升。

佳珍良匠琢，得寶在駿巡。

老蚌產珠，石中懷玉。

海穩波平，雲中人鹿。
三爻訣 ：比之匪人。

      象曰：比之匪人，不亦傷乎？
蹇難先謀避，行舟風雨多。

片帆撐逆浪，去計苦蹉跎。
無端風雨欺春去，落盡枝頭桃李花。

枕畔有人歌且笑，教君心緒亂如麻。
比貴相親附，皆非可信人。

提防為鬼賊，侵害反傷身。
四爻訣 ：外比之，貞吉。

      象曰：外比於賢，以從上也。
羊猴銜信至，人國利賓亨。

外比貞無咎，移根本自榮。
東風催促便登舟，歌笑徘徊古渡頭。

雲外佳音終有望，錦鱗釣得在金鉤 。
所交宜謹擇，貞正可無虞。

親附賢君子，優游吉自如。
五爻訣 ：顯比，王用三驅，失前禽。邑人不誡，吉。

      象曰：顯比之吉，位正中也。舍逆取順，失前禽也。邑人不誡，上使中也。
一得其中一失期，當時何用苦傷悲。

地中雷震隨時起，詢問白羊歸未遲。
舍一人，就一人。

明月上層樓，光輝萬里秋。
上爻訣 ：比之無首，凶。

      象曰：比之無首，無所終也。

有始無終實可嗟。田頭方足未堪夸。

跨鹿無足失馬放，黑雲外人更脫靴。
獨行居北極，無援更無依。

始善終方吉，終凶悔莫逼。
喜未穩，悲已遭。

驟雨狂風號木古，人人盡道不堅牢。
小畜卦  總訣    ：亨。密雲不雨，自我西郊。

              象曰：風行天上，小蓄。君子以懿文德。
        旱亢雲生滿太虛，禾苗枯稿實堪悲。

        大人有意懿文德，細雨霏霏自有時。
        雲散暮天晴，寒溪一帶青。

        音書終有望，水畔見其真。
        欲過重山去，家鄉事頗危。

        橫舟對明月，淒慘有誰知 ?
        初爻訣 ：復自道，何其咎？吉。

              象曰：復自道，其義吉也。

        一舟離岸復回來，浪急掀天去不諧。

        堤畔草頭人著力，園中花木盡爭開。
        當守居正道，吉慶自然諧。

        遇夏多迍塞，仍防家口災。
        駕去舟，離新岸。

        喜得來，愁得散。
        二爻訣 ：牽復，吉。

              象曰：牽復在中，亦不自失也。
        同心方合志，牽復亦相成。

        守靜安常道，前程自顯榮。
        小過居貞吉，千山路遠驚。

        雲端佳信至，有約在彭城。
        金鱗入手，得還防走。

        若論周旋，閉言緘口。
        三爻訣 ：輿脫輻，夫妻反目。

              象曰：夫妻反目，不能正室也。
        睽離東西事可傷，夫妻反目不相當。

        斷橋走馬悔中厲，尤恐前途吝莫量。
        前程多難阻，居家致內爭。

        密雲方掩翳，消散復光明。
        陰長又陽消，家門悔吝橈。

        夫妻猶反目，車輒未堅牢。
        四爻訣 ：有孚，血去惕出，無咎。

              象曰：有孚惕出，上合志也。
        懷忠居位輔明君，天邊遠信鹿來迎。

        離明馬走西南去，枯木逢春得再榮。
        獨立嗟無援，驚憂恐致傷。

        但從誠實念，災咎自消亡。
        五爻訣 ：有孚攣如，富以其鄰。

              象曰：有孚攣如，不獨富也。
        上下相孚信，鳥能通有無。

        他時逢患難，眾力亦相扶。
        石韞玉，鐵成金。

        翔鳳隱隱入雲程，不須疑慮獨勞心。
        有勢安和鹿馬新，水中有集足移根。

        小舟千里方回岸，重口官人助祿名。
        上爻訣 ：既雨既處，尚德載，婦貞厲。月幾望，君子征凶。

              象曰：既雨既處，德積載也。君子征凶，有所疑也。
        陰盛陽剛亦可傷，堪嗟立業一時亡。

        江邊女子號啼泣，雖得榮華墬洛陽。
        擬欲遷時未可遷，提防喜處惹勾連。

        前途若遇貴人引。變化魚龍在大淵。
        密雲今已雨，上下漸亨通。

        凡事難成就，遲疑未可行。
履卦    總訣    ：履虎尾，不咥人，亨。

              象曰：上天下澤，履。君子以辨上下，定民志。

        上下之可居，居山家必遷。

        去處無憂患，楚地既周旋。
        見立未安身，傳斯用破心。

        幾回驚險處，方得遇知音。
        逢山傾作險，遇水亦防憂。

        得遂鄉關日，方知二尾牛。
        初爻訣 ：素履往，無咎。

              象曰：素履之往，獨行願也。
        素來繇正道，務實去浮囂。

        獨行守常理，他人莫動搖。
        努力求謀事已通，天邊守舊亦難沖。

        孤飛鴻雁湘江遠，見個佳人書一封。
        不遠不近，似難似易。

        等閒入手，雲中笑指。
        二爻訣 ：履道坦坦，幽人貞吉。

              象曰：幽人貞吉，中不自亂也。

        幾番風雨送行舟，空惹離人一轉愁。

        便使掀天擎地手，不同蝦蟹逐波流。
        幽人能獨守，喜慶自來臨。

        常切提防志，他人暗地侵。
        月落事未成，物見人不見。

        好借一番風，奇哉逢快便。
        三爻訣 ：眇能視，跛能履。履虎尾，咥人，凶。武人為於大君。

              象曰：眇能視，不足以有明也。跛能履，不足以與行也。咥人之凶，位不當也。武人為於大君，志剛也。

        視履皆非正，乘危必見傷。

        能為皆小利，切戒用剛強。
        有足不能行，有目眇能觀。

        虎尾一驚防，危處自退避。
        桃李謝春風，西來又復東。

        家中無意緒，船在波浪中。
        四爻訣 ：履虎尾，愬愬終吉。

              象曰：愬愬終吉，志行也。

        浮信心方懼，鹿行常近君。

        馬飛更改吉，愬愬道居身。
        前憂後，後憂前。

        彼此意流連，人圓月也圓。
        五爻訣 ：夬履，貞厲。

              象曰：夬履貞厲，位正當也。

        位尊施德薄，剛乘則防刑。

        睽擲孤飛雁，銜蘆過遠山。
        狂風吹起黑雲斂，日低人心遮不得。

        時間多事暫相關，到老依然無刑克。
        戒意無凝滯，前程速著鞭。

        登山并涉險，莫放馬蹄閒。
        上爻訣 ：視履考祥，其旋元吉。

              象曰：元吉在上，大有慶也。

        處事須中正，終當無後災。

        周旋皆中體，萬福自駢來。
        萬國周旋靡不安，上宮有慶喜嚴寒。

        四方幸有安家處，好向深波下釣竿。
        古鏡重磨掃舊塵，梅花先報隴頭春。

        天邊貴客齊相接，推出長霄碧玉輪。
泰卦    總訣    ：小往大來，吉，亨。

              象曰：天地交，泰。後以裁成天地之道，輔相天地之宜，以左右民。

        否泰循環太過通，喜知生育得時豐。

        固基保守前程吉，千里張帆得便風。
        來時盛暑去時春，歷盡經年險與迍。

        此去亨衢終不遠，推輪終待隴西人。
        龍劍久埋光射斗，大鵬初展翼垂天。

龍蛇一舉終無礙，使覺從玆不滯淹。
初爻訣 ：拔茅茹，以其匯，征吉。

      象曰：拔茅征吉，志在外也。
三陽方始泰，君子道通時。

同類皆升進，前程事事宜。
職居臣位祿非一，外進良朋好結交。

功業一朝期有地，秋回方覺起英豪。
東邊事，西邊成。

風掃月華明，高樓弄笛聲。
二爻訣 ：包荒，用馮河，不遐遺，朋亡，得尚乎中行。

      象曰：包荒，得尚於中行，以光大也。

中道無悔吝，安靜也防虞。

垂釣江頭鯉，山前起兩扉。
擬泛孤舟出翠微，花邊釣處白魚肥。

就中無限煙波景，釣罷金鱗滿載歸。
用剛能果斷，荒檅盡包容。

遐邇無遺愛，無私道得中。
三爻訣 ：無平不陂，無往不復，艱貞無咎。勿恤其孚，於食有福。

              象曰：無往不復，天地際也。

和不和，同不同。

番去覆兩已成空，進退須防終有功。
進步忽生疑，居安有福基。

月圓雲散後，萬里見光輝。
往而須必復，安處用防危。

居正存誠信，災消福自隨。
四爻訣 ：翩翩不富，以其鄰，不戒以孚。

      象曰：翩翩不富，皆失實也。不戒以孚，中心願也。

失實謾高飛，賓鴻去未歸。

山前一子立，只是好前施。

小人將害正，以類自相從。

君子宜深戒，須防或致凶。
心不足，事不足。

一面之東又向西，透徹重關亦有時。
五爻訣 ：帝乙歸妹，以祉元吉。

      象曰：以祉元吉，中以行願也。

進女皆居正，居尊元吉亨。

高人攜木至，十八子驚春。
添一人，得一寶。

事周員，門外討。
上爻訣 ：城復於隍，勿用師。自邑告命，貞吝。

      象曰：城復於隍，其命亂也。

逢亂命不行，終久數復否。

行師外可憂，蓄眾內防毀。

悲似喜，喜似悲。

蹙破遠山眉，門前事惹疑。
泰極將成否，人心不順從。

未宜有施用，雖正亦惟凶。
否卦    總訣    ：否之匪人，不利君子貞，大往小來。

              象曰：天地不交，否。君子以儉德避難，不可榮以祿。

        居祿不榮祿，謀高位未高。

        自酬君子志，一進挺英豪。
        去路縱如千里遠，沖天難得一回飛。

        彩雲秋後真堪羨，酌酒高歌對落暉。
        天時未至且韜光，逐祿求名事可傷。

        但得良辰光欲發，此時著力又何妨。
        初爻訣 ：拔茅茹，以其匯，貞吉亨。

              象曰：拔茅貞吉，志在君也

        守靜而株退不宜，濟時否泰兩來期。

        鹿行前進本無咎，鼠帶文書可預知。
        相引更相牽，陰陽喜自然。

        施為無利祿，愁事轉團圓。
        前途方否塞，同眾且安常。

        靜守無非吉，狂突便致災。

        二爻訣 ：包承。小人吉，大人否亨。

              象曰：大人否亨，不亂群也。

否塞臨時利小人，大人處正也無屯。

孤鴻飛去雲霄外，頓覺前程不亂群。

居下為身計，為當曲奉承。

大人堅自守，雖否亦亨通。

時下亂意緒，可求不可圖。

驀地清風白，一場歡笑娛。
三爻訣 ：包羞。

      象曰：包羞，位不當也。

否居尊位自包羞，陰氣將降理可求。

直待馬行千里遠，臨期正應在三秋。
人情方未順，動作可疑猜。

休信讒邪語，提防禍有胎。

無蹤亦無跡，遠近終難覓。

平地起風波，悲怨返成泣。
四爻訣 ：有命，無咎，疇離祉。

      象曰：有命無咎，志行也。
把命持權日，威名大振通。

用者無咎吉，君子幸時逢。
窮達皆天命，何須更怨尤。

得時行正道，福祉及朋儔。

五爻訣 ：休否，大人吉。其亡其亡，繫於包桑。

      象曰：大人之吉，位正當也。
危世居尊利大人，小舟遠岸反生驚。

晉明守固保無咎，猴與蛇行非可輕。
太盛方休否，安中每致危。

人當先事慮，防患未然時。
身不安，心不安。

兩兩意相看，憂來事卻難。
上爻訣 ：傾否，先否後喜。

      象曰：否終則傾，何可長也。
蹇後道還通，否過終成泰。

一遇木邊人，百事成吉大。
濁波無處有清流，喜新應來破舊愁。

從此自然臨大造，更無一事挂心頭。
事當窮則變，既變乃能通。

否極應還泰，千門喜事重。
同人卦  總訣    ：同人於野，亨。利涉大川，利君子貞。

              象曰：天與火，同人。君子以類族辨物。

        久否終能濟，當於笑後招。

        大川無不利，進步上青霄。
        玉兔銜刀借力時，此時平地上天梯。

不慚虛譽流傳事，方得成名不失期。陽
        誰家女子倒戈予，利祿須知向此求。

        到得嶺頭須快樂，更防忻喜卻成憂。陰
        初爻訣 ：同人於門，無咎。

              象曰：出門同人，又誰咎也？

        十里同人會遇時，斷金仁義孰能為。

        承時迎鳳九霄去，月畔人來喜笑嘻。
        中心無系吝，內外自和同。

        怨咎皆消釋，千門喜氣隆。
        心和同，事和同。

        門外好施功，交加事有終。
        二爻訣 ：同人於宗，吝。

              象曰：同人於宗，吝道也。
        宗系同人吝，山前有二峰。

        青松四時秀，西日又升東。
        本是同家黨，人人各系私。

        未能同一志，羞吝自相疑。
        愛一人，惡一人。

        憎愛處，吝難分。
        三爻訣 ：伏戎於莽，升其高陵，三歲不興。

              象曰：伏戎於莽，敵剛也。三歲不興，安行也？

        伏兵林內久，三歲不能興。

        守吉無他望，妄行不免驚。
        意諄諄，心戚戚。

        要平安，防出入。
        前途多荊棘，圖謀欲進升。

        但宜當自用，不可信他人。
        四爻訣 ：乘其墉，弗剋攻，吉。

              象曰：乘其墉，義不剋也。其吉，則困而反則也。

        乘勢攻人短，將來自致凶。

        何如謙退守，吉慶日相逢。
        亮攻多見敗，退隱內無凶。

        家有陽光照，江邊一事通。
        淺水起波瀾，平地生荊棘。

        言語虛參商，猶恐無端的。
        五爻訣 ：同人，先號咷而後笑，大師剋相遇。

              象曰：同人之先，以中直也。大師相遇，言相剋也。

        執直行正道，他人未順從。

        必須資眾力，相遇乃成功。
        陰陽相隔絕，後笑克師征。

        二五吉相遇，離宮有貴人。
        悲一番，笑一番。

        相戰又相戰，其中事卻歡。
        上爻訣 ：同人於郊，無悔。

              象曰：同人於郊，志未得也。
        人情多阻隔，內外不同憂。

        離方行得志，終須無悔尤。
        一山繞一水，一山旋一山。

        水穿盡山處，名利不為難。
        求合事和同，功名未足夸。

        堪嗟志悲悴，他卻亦榮華。
大有卦  總訣    ：元亨。

              象曰：火在天上，大有。君子以遏惡揚善，順天休命。
        善揚天降福，大有福之餘。

        火照乾天上，秋深獲一珠。
        欲進又徘徊，心危事不危。

貴人相指引，名利得榮歸。
汨沒困埃塵，逢羊事事新。

要求真與實，木口是恩人。

初爻訣 ：無交害，匪咎，艱則無咎。

      象曰：大有初九，無交害也。

遜退斂無咎，進謀忌有憂。

無風吹火起，千里泛歸舟。
心事謾愁煩，休言用處難。

難中行得了，得了亦周旋。
富貴易驕盈，當存敬畏心。

艱難常在念，災患永無侵。
二爻訣 ：大車以載，有攸往，無咎。

      象曰：大車以載，積中不敗也。

寬厚事成多，高名意自過。

往亨佳女吉，進步不蹉跎。
大有方始盛，人宜大有為。

如車乘重載，不至有傾危。
一重水，一重山。

壺中別有天，風波到底然。

三爻訣 ：公用享於天子，小人弗剋。

      象曰：公用享於天子，小人害也。

偏宜君子道，求利與求名。

貴客相提獎，前程自顯榮。
小用必防險，王亨大事宜。

牛歸加祿重，嶺表鹿銜旗。

南山一片石，石中藏真玉。

墨問是和非，得者非常福。
四爻訣 ：匪其彭，無咎。

      象曰：匪其彭，無咎，明辯晰也。

彭盛尚謙退，道身計墨通。

猴邊金信至，阻棹得帆風。
遇儉不為憂，風波不足懼。

右遇草頭人，指出青雲路。
日過中必昃，物過盛還衰。

明知能先見，謹之植福基。
五爻訣 ：厥孚交如，威如，吉。

      象曰：厥孚交如，信以發志也，威如之吉，易而無備也。

整肅威如吉，交孚內外和。

只因良輔弼，隨處喜星多。
一雁白雲邊，孤舟野水天。

佳音來日下，金玉等閒增。
上下交相際，中心在信孚。

柔當剛以濟，不怒亦威如。
上爻訣 ：自天祐之，吉無不利。

      象曰：大有上吉，自天祐也。

滿極能招損，謙謙不自居。

上天申眷祐，吉慶得相扶。
志氣凌霄奮發時，自天之祐吉無疑。

山前有個人相引，報道佳音慶也宜。
奇、奇、奇，地利合天時。

燈花傳信後，動靜總相宜。
謙卦    總訣    ：亨，君子有終。

              象曰：地中有山，謙。君子以裒多益寡，稱物平施。

        山之高大在地中，謙退有終益爻詳。

        先後喜得居尊上，利祿涉川在他鄉。
        眾理事牽連，憂疑莫向前。

        若逢明鏡照，橈括任虛傳。
        運蹇時乖莫強謀，得安身處且優游。

        若逢天上人開日，便當生涯決意求。
        初爻訣 ：謙謙君子，用涉大川，吉。

              象曰：謙謙君子，卑以自牧也。

        常吉真君子，謙謙自處卑。

        大川雖至險，利涉亦無危。
        有祿不居尊，乘車馬橫奔。

        積金盈幣帛，進退得無屯。
        進取名利歸，前程進步來。

        水邊上下鶴，觸目有光輝。
        二爻訣 ：鳴謙，貞吉。

              象曰：鳴謙貞吉，中心得也。

        柔順行謙道，純誠貴內充。

        有言皆正順，吉慶自相逢。
        久滯埋名不可升，鳴謙名利又馳聲。

        猴人貞吉皆亨利，好去求名莫問鶯。
        事可托，喜信傳。

        寂寞莫憂煎，人與事俱圓。
        三爻訣 ：勞謙君子，有終，吉。

              象曰：勞謙君子，萬民服也。

萬民欽服祿尤高，男子英豪志氣豪。

好把九牛垂大餌，即期可獲巨川鰲。
有功而不伐，君子保成功。

以此行謙道，何人不聽從。
勞心復勞心，勞心終有成。

清風能借力，忻笑見前程。
四爻訣 ：無不利，撝謙。

      象曰：無不利，撝謙，不違則也。

撝謙無不劑，未足得良朋。

雷在山下發，扁舟順水行。
平地風雲會，其間事易成。

目前雖未穩，久候自敷榮。
五爻訣 ：不富以其鄰，利用侵伐，無不利。

      象曰：利用侵伐，征不服也。

以謙而接下，心服眾皆歸。

或恐謙柔過，尤當濟以威。
霖雨藏身久待時，位高祿厚利謀隨。

前程有信通南北，可報升騰萬里期。
曲直事難除，黑暗明千里。

還同頃刻間，變態風雲里。

上爻訣 ：鳴謙，利用行師，征邑國。

      象曰：鳴謙，志未得也。利用行師，征邑國也。

圓月雲中翳還缺，山前風順朦朧徹。

行師征國捷佳祥，千夜青天光皎潔。
風雲際會出雲端，一望天高宇宙春。

萬里風帆應不遠，幽人從此出塵埃。
行極今已極，眾所共聞之。

未得行其志，秉剛克己私。
豫卦    總訣    ：利建侯行師。

              象曰：雷出地奮，豫。先王以作樂崇德，殷薦之上帝，以配祖考。

        蟄藏宇宙待陽和，一奮春雷變化多。

        花果園林皆茂盛，建猴逢旅月迂高。

        任穩心休怠，安身務見機。

        門前防暴客，早備不須疑。

        一卷文書事未完，番來覆去致淹然。

        木逐貴客如開眼，方得從茲事再全。

        初爻訣 ：鳴豫，凶。

              象曰：初六鳴豫，志窮凶也。
        多言成口過，凶禍必相鄰。

        得寵還思辱，尤防暴客侵。
        轟雷震地遠，鳴豫震初凶。

        窮至生淒慘，懷幽井路中。
        夢中人，潭里月。

        有影無形，圓中防缺。
        二爻訣 ：介於石，不終日，貞吉。

              象曰：不終日貞吉，以中正也。

        守正堅如石，圖謀遇貴人。

        吉人天上口，明月又西升。
        鑿石得玉，淘砂見金。

        眼前目下，奚用勞心。
        三爻訣 ：盱豫悔，遲有悔。

              象曰：盱豫有悔，位不當也。
        求望無所遂，須當亟改圖。

        莫懷猶豫志，無悔亦無尤。
        大事不須視，漸貞尚悔亡。

        金風吹木葉，走馬在東方。

        聞不聞，見不見。

        只緣好事也多愁，更防暗中人放箭。
        四爻訣 ：由豫，大有得。勿疑，朋盍簪。

              象曰：由豫大有得，至大行也。

        際遇明良是盍簪，不妨重整舊冠纓。

        正四六有佳音轉，萬里朋摶達去程。
        文字重重喜，聲名漸漸高。

推誠結知己。提攜出草蒿。
利名成就罷憂煎，萬里春風道坦然。

得意便垂三尺釣，長江獲得錦鱗鮮。
五爻訣 ：貞疾，恆不死。

      象曰：六五貞疾，乘剛也。恆不死，中未亡也。

君位居貞疾，人臣職反剛。

秉權堪倚仗，惟恐動中傷 。
獨釣向碧潭，中途興己闌。

水寒魚不餌，小艇竟空還。
宴安耽逸豫，酖毒己中藏。

懦弱不能振，因循幸未亡。
上爻訣 ：冥豫，成有渝，無咎。

      象曰：冥豫在上，何可長也。

動晦久而靜，奔馳始見安。

犬嗷居此地，悲起反為歡。
日月蔽蒙朧，光輝不可通。

幾多江海客，進退未成功。
隨卦    總訣    ：元亨利貞，無咎。

              象曰：澤中有雷，隨。君子以向晦入宴息。
        陽出陰居德，隨利順居貞。

        傲霜松柏秀，耐久歲寒心。
        時節多亨奮，遷延未遇間。

        桃黃三月發，不在杏花天。
        久自相看事意乖，名場利路兩難諧。

        東堂女子須防謗，一見羊蛇定惱懷。
        初爻訣 ：官有渝，貞吉。出門交有功。

              象曰：官有渝，從正吉也。出門交有功，不失也。

        門內妻言信不私，出門功業有前施。

        進步一獲山前鹿，芳草亨衢利可知。
        事勢將更易，惟當正可從。

        出門交正事，無失有成功。
        欲渡江心闊，波深未息流。

        前程風浪靜，始可釣鰲頭。
        二爻訣 ：係小子，失丈夫。

              象曰：係小子，弗兼與也。

        系小還失大，從公卻害私。

        事久難兩得，擇善可隨從。
        陰盛陽潛遯，提防失丈夫。

        四方雞唱曉，憂慮釋然無。
        一事已成空，作事還宜退。

        若遇口邊人，心下堪憑委。
        三爻訣 ：係丈夫，失小子。隨有求得，利居貞。

              象曰：係丈夫，志舍下也。

        易小終成大，隨家改故新。

        馬羊奔是處，利涉大川行。
        舍一人，就一人。

        謀望有喜，貴人相親。
        四爻訣 ：隨有獲，貞凶。有孚在道以明，何咎？

              象曰：隨有獲，其義凶也。有孚在道，明功也。

        一里長途轉輻輿，有人未得見者須。

        音來便遇木邊貴，晦滯重明得一車。
        所求皆有得，居正亦為凶。

        守道存誠信，惟明可有功。
        魚上鉤，絲綸弱。

        收拾難，力再著。

        五爻訣 ：孚於嘉，吉。

              象曰：孚於嘉吉，位中正也。

        爵祿飛來吉有孚 ，震驚百里笑聲呼。

        月邊自有人推轂，喜氣臨門不可拘。
        五居中正位，上下盡孚誠。

        舍己能從善，斯為大吉亨。
        收拾絲綸罷釣竿，青山綠水更幽閑。

        江清得意歸來早，舟溜金陵指顧間。
        上爻訣 ：拘係之，乃從維之。王用享於西山。

              象曰：拘係之，上窮也。
        君子防危後必興，小人勿怨事多迍。

        隨時月落防憂訟，若進終凶日又昏。
        拘系復加惟，人心固結時。

        誠能專享祀，端可恪神祇。
        一事去，兩頭牽。

        恍惚有憂煎，心堅事未堅。
蠱卦    總訣    ：元亨，利涉大川。先甲三日，後甲三日。

              象曰：山下有風，蠱。君子以振民育德。

        錫帶事雖美，須防三褫中。

        寵榮雖可恃，且忌辱來重。
        棄舊從新別創家，先憂後樂振民邦。

        始施恩澤掌權柄，緋紫增榮志自賒。
        寶月有虧盈，長河濁又清。

        縱然逢大事，端坐不須驚。
        初爻訣 ：幹父之蠱，有子，考無咎，厲終吉。

              象曰：幹父之蠱，意承考也。

        欲成好事必先危，成敗多生進退疑。

        蛇與豬來皆喜遂，好求方便上雲梯。
        極弊宜修整，前人舊有規。

        意承須改變，損益亦隨時。
        可以委，可以記。

        遲遲事，無差錯。
        二爻訣 ：幹母之蠱，不可貞。

              象曰：幹母之蠱，得中道也。

        以剛行內事，執一竟難成。

        貴得中常道，惟當順以承。
        母道不可貞，謂性難存正。

        從順事宜成，後道密且謹。
        暗去不明來，憂心事未諧。

        終須成一笑，眼內莫疑猜。
        三爻訣 ：幹父之蠱，小有悔，無大咎。

              象曰：幹父之蠱，終無咎也。

        玉石望蒙袂，那堪小悔多。

        終來無大咎，先忌哭聲過。

        父差母蠱往東西，臘肉餐餐不可期。

        困臥高堂憂小處，直須遇有出災危。
        久弊應難革，須防損失多。

        見機知進退，終是保安和。
        四爻訣 ：裕父之蠱，往見吝。

              象曰：裕父之蠱，往未得也。
        有路步難去，中途鄙吝憂。

        蛇行并馬走，運綻值深秋。
        路遠多險阻，居安得自宜。

        休將萬事足，從此亦隨時。
        五爻訣 ：幹父之蠱，用譽。

              象曰：幹父之譽，承以德也。

        克家去千蠱，田業更重增。

        用譽成先志，為能善繼承。
        有德臨尊位，陽和德在春。

        猴吹騎白鹿，名譽到天津。
        一月出層雲，長江徹底清。

        湛然無點翳，謀望等閒成。
        上爻訣 ：不事王侯，高尚其事。

              象曰：不事王侯，志可則也。

        棄職休官便可歸，王侯不事可無為。

        蠱憂進取深防吝，巨浪扁舟去不回。
        奔趨人世事，其苦竟難諧。

        不事王侯貴，何如隱去來。

        深淵魚可釣，幽林禽可獲。

        只用長久心，不用生疑惑。
臨卦    總訣    ：元亨利貞。至於八月，有凶。

              象曰：澤上有地，臨。君子以教思無窮，容保民無疆。

        陰徹陽微晉地凶，臨民保正事無窮。

        斷橋一馬須防失，然事紛紛憂我衷。
        平生欲奏五旋琴，流水高山未遇音。

        一旦乘槎到蓬島，始知金闕萬重深。
        妄行羅網地，輕舉入天羅。

        謹節能知止，身安保太和。
        初爻訣 ：咸臨，貞吉。

              象曰：咸臨貞吉，志行正也。
        一逢臨輔扶持起，有個佳音在兌鄉。

        誰向老來為伴侶，一枝梅蕊雪霜傍。
        積小成功路漸通，好將舟楫順西風。

        腰間寶劍橫牛斗，求利求名有始終。
        義氣方相授，繇未心感心。

        所行須正大，吉慶自來臨。
        二爻訣 ：咸臨，吉，無不利。

              象曰：咸臨吉，無不利，未順命也。
        本自咸臨吉，惟憂未稱心。

        喜中須不足，樂處忽悲生。
        利順今臨命，居中反復中。

        一陽生長後，帆便借東風。
        和合事，笑談成。

        喜信在半程，平步踏青雲。
        三爻訣 ：甘臨，無攸利。既憂之，無咎。

              象曰：甘臨，位不當也。既憂之，咎不長也。

        夜雨紛紛實有傷，既傷眾理接非常。

        改修其道歸真主，遠漢雲間見太陽。
        立志多巧佞，臨事未如心。

        憂里能遷善，消災禍不侵。
        龍爭一珠，有得有失。

        所望在亨通，何須空費力。
        四爻訣 ：至臨，無咎。

              象曰：至臨無咎，位當也。

        正位居臣職，門中二女逢。

        急乘雲中鹿，水涸應三冬。
        事團圓，務周全。

        一往一來，平步升天。
        五爻訣 ：知臨，大君之宜，吉。

              象曰：大君之宜，行中之謂也。

        知大能臨下，柔高可勝剛。

        大陽光彩處，神擁照東方。
        月重圓，花再發。

        謀望成，音信達。
        上爻訣 ：敦臨，吉，無咎。

              象曰：敦臨之吉，志在內也。

        臨吉敦無咎，春風桃李多。

        一枝花在手，去棹急如梭。

        朦朧秋月照未扃，意外誰知喜意生。

        自有貴人相接引，不須巧語似流鶯。
        長存忠信德，貴客暗相扶。

        強暴無侵害，自然災咎無。
觀卦    總訣    ：盥而不薦，有孚顒若。

              象曰：風行地上，觀。先王以省方，觀民設教。

        上觀民教下辨民，樂以忘憂物外天。

        西北有音來報祿，中天明月又重圓。
        弓滿定穿楊，登樓侑一觴。

        酉中還失足，於我又何妨。
        安身利處行，觀風察俗情。

        秋來聞拮括，見虎不須驚。
        初爻訣 ：童觀，小人無咎，君子吝。

              象曰：初六童觀，小人道也。

        君子當時舉，重山更悔多。

        見歡忌悲哭，秋起柰如何！
        野鬼張弓射主人，睛中一箭膽魂驚。

        忽然紅日浮滄海，照破虛空事不成。
        觀望求為益，終須無悔尤。

        未能多識見，君子反貽羞。
        二爻訣 ：闚觀，利女貞。

              象曰：闚觀女貞，亦可丑也。

婦守柳花喜回春，佳人執箭在侯門。

雲梯欲上未能上，危險方知眼底分。
卦體俱柔順，惟宜利女貞。

達人當大顯，窺視豈剛明？
明中人，暗中人。

明暗兩關心，花殘子又成。
三爻訣 ：觀我生進退。

      象曰：觀我生進退，未失道也。

進退不妨，去往不決。

番實而行，知難而退。
親友來相慶，金珠復倍常。

歌聲遍阡陌，風快有歸帆。
雙燕銜書舞，指日一齊來。

寂寞淹留客，從茲下釣臺。
四爻訣 ：觀國之光，利用賓於王。

      象曰：觀國之光，尚賓也。

人藏霖雨淹絲綸，幾度開花不改春。

雲內文書成國器，欲觀變化在駿巡。
任逢多顯達，得志在亨衢。

所用應多吉，門庭慶有餘。
事正要記，心正可約。

眼底心中，無差無錯。
五爻訣 ：觀我生，君子無咎。

      象曰：觀我生，觀民也。

觀民先審己，己正以治人。

上下皆相化，斯為大吉亨。
君位剛居吉，名成利亦通。

如魚游遠水，山外有清峰。
雲靉靆，月朦朧。

一雁在雲中，殘花謝晚風。
上爻訣 ：觀其生，君子無咎。

      象曰：觀其生，至未平也。

高眼垂青處，幽居必見貞。

一封書錦字，千里去帆輕。
君子能觀省，修身克盡誠。

不觀心自化，心志始安平。
去就疑遲，進退不定。

到了依然，許多爭競。
噬嗑卦  總訣    ：亨，利用獄。

              象曰：雷電，噬嗑。先王以明罰敕法。

用獄法當明，謀為好進程。

老椿生茂葉，蛇走一邊榮。
自是嫦娥宮里人，桂花分得一枝春。

化工不負辛勤業，藍綬歸來喜氣新。
初爻訣 ：履校滅趾，無咎。

      象曰：履校滅趾，不行也。

舉步多艱阻，功名路未通。

玉逢良匠琢，花發待春風。
人倚樓，事多憂。

淡然退步，事始堅牢。
防失於未兆，千里勿遲延。

小失不知改，因循致大愆。
二爻訣 ：噬膚滅鼻，無咎。

      象曰：噬膚滅鼻，承剛也。

內外相牽引，門中暗昧生。

切須宜謹戒，方可保安寧。
雨過佳人正折桃，花殘冷落大劬勞、

日前別有一春景，望斷佳音漸漸高。
進亦難兮退亦難，登車上馬亦盤桓。

他時若得風雲便，穩泛扁舟恣往還。
三爻訣 ：噬臘肉，遇毒。小吝，無咎。

      象曰：遇毒，位不當也。

峻嶺車行去甚難，崎嶇千里謾空還。

先防小吝憂心悔，後已迍邅在即間。
有事暗中聞，疑慮渾無實。

轉眼黑雲收，擁蔽扶桑日。
四爻訣 ：噬乾胏，得金矢，利艱貞，吉。

      象曰：利艱貞吉，未光也。

刑獄事難明，先防群小人。

若無堅實德，安得事和平。
弓開矢方射，一箭中孤鴻。

觸目天邊手，雞鳴福自隆。
始雖難，終容易。

箭入雲中，吉無不利。
五爻訣 ：噬乾肉，得黃金，貞厲，無咎。

      象曰：貞厲無咎，得當也。

逞逞夜逐陽兔走，遂克先難後易身。

金地獲成生德澤，回頭滿地擲金珠。
守正除奸佞，他人自服辜。

常懷危懼志，怨咎自然無。
珠在掌，空勞攘。

人事合同，自然穩當。
上爻訣 ：何校滅耳，凶。

      象曰：何校滅耳，聰不明也。

滅耳何繇致，多因耳不聰。

不能依勸戒，更有滅貞凶。
遇凶不哭，悉來卻笑。

巨浪輕舟，前途可到。
枕邊憂，門里鬧。

意結勾連，心神顛倒。
賁卦    總訣    ：亨，小力有攸往。

              象曰：山下有火，賁。君子以明庶政，無敢折獄。

文字生光日象昭，薰風吹動海門潮。

好將巨浪通天表，咫尺如梭達九霄。
祿從天上降，喜至不須求。

昔日憂愁事，逢牛始見周。
行舟無險阻，舟泛自通津。

雨露從天降，求謀事漸新。
初爻訣 ：賁其趾，舍車而徒。

      象曰：舍車而徒，義弗乘也。

乘車不用鎮徒行，千里馳驅道未平。

林內虎聲驚復嘯，幾回憂事更紛紛。

去偽存誠實，徒行卻乘車。

不須增飾賁，儉簡是良圖。
可求未可求，可信未可信。

波影見重光，退步不成進。
二爻訣 ：賁其須。

      象曰：賁其須，與上興也。

攀龍原有分，獨運竟難成。

遇鼠逢牛日，因人為發明。
暗室復明輝，陽明實氣時。

雲雷方散後，萬里一星飛。
好借東風力，輕船穩到家。

大人來接引，明月寄蘆花。
三爻訣 ：賁如濡如，永貞吉。

      象曰：永貞之吉，終莫之陵也。

坎宮須大吉，離地不堪行。

江畔文書至，天邊秋月升。
一物可守，一事帶口。

水落丹園，自然長久。
門庭多吉慶，潤色更增光。

直待龍逢虎，金蘭自有香。
四爻訣 ：賁如皤如，白馬翰如，匪寇婚媾。

      象曰：六四，當位疑也。匪寇婚媾，終無尤也。

中心雖欲速，行奈卻遷延。

守正無仇患，居安福自天。
翰馬多清潔，孤鴻難遠留。

啣蘆江上雁，東上岸邊游。
曲中還有直，心里須成戚。

雲散月重明，千里風帆急。
五爻訣 ：賁於丘園，束帛戔戔，吝，終吉。

      象曰：六五之吉，有喜也。

福祿從天降，門中喜氣新。

去奢從儉約，終保大元亨。
內包戔戔帛，丘園志士心。

吉中無咎克，東南有佳音。
舊事淹留過，而今已變通。

草頭人笑後，宜始不宜終。
上爻訣 ：白賁，無咎。

      象曰：白賁無咎，上得志也。

務本歸誠實，何須更飾非。

春風依舊到，花發去年枝。
素質內無采，天星照遠空。

一朝乘騎氣，霄漢片時沖。
明月團圓，顏色欣然。

風雲相會，和合萬年。
剝卦    總訣    ：不利有攸往。

              象曰：山附於地，剝。上以厚下，安宅。

厚下且安宅，先防不測災。

動中主悔吝，憂戚總難開。
剝至事雖傷，陰人恐在床。

朝雲無定處，得雨始無妨。
初爻訣 ：剝床以足，蔑貞，凶。

      象曰：剝床以足，以滅下也。

床足頓雲剝，於人先所安。

既無真正道，於禍可勝言。
凶象滅床足，其中篾貞凶。

斷橋人莫過，其中犬吠同。
上接下不穩，上安下不獲。

絞繞更相纏，平地風波妒。
二爻訣 ：剝床以辨，蔑貞，凶。

      象曰：剝床以辨，未有與也。

乘勢陷他人，須防損自身。

若能長守正，僅可免災迍。
床剝轉侵殘，謀安未見安。

晚江桃李綻，驚直雪霜寒。
事相干，人相牽。

去往尚悠然，一關復一關。
三爻訣 ：剝之，無咎。

      象曰：剝之無咎，失上下也。

九九未能前，淹留進莫先。

西南交一友，同棹過蓬川。
上下分，憂愁失。

千嶂雲，一輪月。
四爻訣 ：剝床以膚，凶。

      象曰：剝床以膚，切近災也。

困夢何時解，重春喜可來。

山摧因阻地，移竹就園栽。
枕畔不堪聞，渺茫如暗日。

風雨急然來，移身別處立。
五爻訣 ：貫魚以宮入寵，無不利。

      象曰：以宮入寵，終無尤也。

遇時方不利，遷善可有終。

引類同升進，將來復能榮。
失貫覃魚在水邊，佳人相遇汲清泉。

塵埃年見不能奮，便趁行人赴楚園。
圓及缺，缺又圓。

低低密密要周旋，問之來時始有緣。
上爻訣 ：碩果不食，君子得輿，小人剝廬。

      象曰：君子得輿，民所載也。小人剝廬，終不可用也。

群子存天理，生生道不窮。

小人多昧此，難免剝蘆凶。
君德覆群陰，爻辭君子貞。

一朝丹詔至，期待一時迎。
意遲遲，心懷疑。

交加猶豫，貴客相持。
復卦    總訣    ：亨，出入無疾。朋來無咎。反復其道，七日來復，利有攸往。

              象曰：雷在地中，復。先王以至日閉關，商旅不行，後不省方。
        五馬西行進難阻，更宜守舊親相輔。

萬里鵬程化查宴，五個佳人江上舞。 

一生名利總成虛，臨久名疆有進時。

門戶鼎來真可惱，不堪回首夢魂孤。
初爻訣 ：不遠復，無祇悔，元吉。

      象曰：不遠之復，以修身也。
陽長修身吉，重山聳翠青。

馬行東北去，遇鼠計方昌。
垂釣向滄浪，金鱗看入手。

行客過重山，目下當回首。
二爻訣 ：休復，吉。

      象曰：休復之吉，以下仁也。

仁者善親鄰，前江一鯉存。

獲來臨泗水，變化在行。
悲後笑嘻嘻，中行道最宜。

所求終有望，且莫皺眉頭。
三爻訣 ：頻復，厲，無咎。

      象曰：頻復之厲，義無咎也。

屢失應屢獲，多敗亦多成。

擇善宜堅守，何有怨咎生。
局促未開時，雲中一鳥飛。

他謀皆悔吝，守舊乃方知。
一關復一關，進退兩頭難。

慮望難久遠，心事不曾安。
四爻訣 ：中行獨復。

      象曰：中行獨復，以從道也。

曩實好謀歸，歸來喜又隨。

莫蹉中道發，笑後又成悲。
放釣又收來，分明絕塵埃。

巨鰲隨手得，休用苦疑猜。
五爻訣 ：敦復，無悔。

      象曰：敦復無悔，中以自考也。

列陣飛鳴排九霄，乘騎千里不辭勞。

移根接下天邊木，皓首成家在楚橋。
亂者復治，往者復還。

凶者復吉，危者復安。
五湖波浪靜，明月照扁舟。

穩把釣下餌，鯨熬釣幾頭。
上爻訣 ：迷復，凶，有災眚。用師行，終有大敗。以其國君凶，至於十年不剋征。  

    象曰：迷復之凶，反君道也。 

進退徘徊無定據，欲暮春風吹柳絮。

半途行客又離憂，枕畔佳人無意緒。
機迷終不復，難以免災危。

所向皆非利，要終不可行。
無妄卦  總訣    ：元亨，利貞。其匪正，有眚，不利有攸往。

              象曰：天下雷行，物與無妄。先王以茂對時，育萬物。
震雷一震好乘時，威令施張茂盛宜。

匪正悔生宜改正，有人相引上雲梯。

入仕本從科甲出，奮身不在禹門中。

築岩釣渭非常士，須信英雄立大功。
初爻訣 ：無妄，往吉。

      象曰：無妄之往，得志也。

坐中千里至，暫伴便前行。

虎兔林中走，長途山上青。
事相扶，在迷途。

反覆終可圖，風波一點無。
二爻訣 ：不耕獲，不菑畬，則利有攸往。

      象曰：不耕獲，未富也。

本無期望志，所得出無心。

有往皆有利，相將遇好人。
不耕不獲有吉利，不菑不畬往無成。

雞鳴獲菑方應候，一番利帛外方來。
休妄想，且誠心。

須防平地起荊棘，萬里青山萬里程。
三爻訣 ：無妄之災。或繫之牛，行人之得，邑人之災。

      象曰：行人得牛，邑人災也。

一得還一失，逢剛勿自先。

系牛牛不定，進步有升遷。
舊喜惹新愁，事事多爭競。

也慮暗中人，風波尤未定。
四爻訣 ：可貞，無咎。

      象曰：可貞無咎，固有之地。

德廣位尤謙，親君臣道盡。

靜守方無虞，即有佳音報。
琢器成環器未完，上天未定志尤堅。

雖然不是中秋月，亦有神光射九天。
五爻訣 ：無妄之疾，勿藥有喜。

      象曰：無妄之藥，不可試也。

疾過無用藥，未來事不憂。

一更西北轉，帆便逐行舟。
上爻訣 ：無妄，行有眚，無攸利。

      象曰：無妄之行，窮之災也。

妄動提防不必求，隨謀守舊始成宜。

水邊一朵月中桂，花開正值歲寒時。
大畜卦  總訣    ：利貞。不家食，吉。利涉大川。

              象曰：天在山中，大畜。君子以多識前言往行，以畜其德。

瞥然一棹去如梭，萬里風波得意過。

十倍釣鰲終有得，蓬瀛此去路無多。
初爻訣 ：有厲，利已。

      象曰：有厲利已，不犯災也。

疾病方生處，天邊雁侶孤。

空中斜日墬，帆便恨平湖。
蝸角刀頭利，關心事不同。

暗雲風卷盡，明月又當空。
二爻訣 ：輿脫輹。

      象曰：輿脫輹，中無尤也。

推車登高路，半道輿脫輻。

天上一星飛，佳人水邊哭。
鏡面破當中，行人過斷橋。

事須宜謹慎，深恐不堅牢。
三爻訣 ：良馬逐，利艱貞。曰閑輿衛，利有攸往。

      象曰：利有攸往，上合志也。

乘騎求謀進不真，傲霜松柏四時青。

雲中相送仍相贈，龍虎成名祿再榮。
千里過了幾重關，只有一關何慮難。

等待金風疏苦葉，江波隨處下長竿。
四爻訣 ：童牛之牿，元吉。

      象曰：六四元吉，有喜也。

跨牛行遠地，金菊暗傷情。

江畔人行處，前程去有因。
鵲噪高枝上，人行古渡頭。

半途不可到，日暮轉生愁。

五爻訣 ：豶豕之牙，吉。

      象曰：六五之吉，有慶也。

德大功勛重，常居輔佐臣。

於中還正坎，繼躁克師貞。
浪靜波平好下釣，何須疑慮兩三頭。

事和天上一輪月，雲散月明天正秋。
上爻訣 ：何天之衢，亨。

      象曰：何天之衢，道大行也。

天衢一道總亨通，深淺根基謾費工。

一個婦人攜錦袱，龍牙虎爪伏場中。
事有喜，物有光。

始終好商量，壺中日月長。
頤卦    總訣    ：貞吉。觀頤，以求口實。

              象曰：山下有雷，頤。君子以慎言語，節飲食。
丹桂飄香日，功名事不遲。

人行千里外，觸景正芳菲。

初爻訣 ：舍爾靈龜，觀我朵頤，凶。

      象曰：觀我朵頤，亦不足貴也。

舍東以就西，重山可立基。

江邊人過處，一女遇寒啼。
紅紫無顏色，飄零一葉風。

鄰雞驚曉夢，心事轉成空。
二爻訣 ：顛頤，拂經於丘，頤征，凶。

      象曰：六二征凶，行失類也。

龍走擁東去，羊行帶水歸。

一堆金未見，雙果墬花枝。
秉燭正東西，漏舟行險水。

縫使達平津，尤恐波浪起。
三爻訣 ：拂頤，貞凶。十年勿用，無攸利。

      象曰：十年勿用，道大悖也。

主舊拂頤凶，十年宜勿用。

化翅九霄飛，雷振威權重。

事宜休，理多錯。

日墬雲中，誠恐多剝。
四爻訣 ：顛頤吉。虎視眈眈，其欲逐逐，無咎。

      象曰：顛頤之吉，上施光也。

虎視耽耽吉可舒，山前上緊度須臾。

前程自有泰來處，急浪驚濤反自和。
一事防顛墬，無非仍有是。

求望自然成，先難而後易。
五爻訣 ：拂經，居貞吉。不可涉大川。

      象曰：居貞之吉，順以從上也。

動躁事生憂，強謀事不周。

大川墬難涉，龠戶待名求。
退則安，進不可。

上下相從，明珠一顆。
上爻訣 ：由頤，厲吉。利涉大川。

      象曰：由頤厲吉，大有慶也。

久持忠節不成功，一旦逢君塞外雄。

巨舟平浪垂釣去，六鰲擁出大波中。
迢迢臨水復臨山，路出西南涉險難。

若得東風相借力，幾多名利得非難。
大過卦  總訣    ：棟橈。利有攸往，亨。

              象曰：澤滅木，大過。君子以獨立不懼，遯世無悶。

獨立高樓陰失色，有期不到兩成非。

園林別種仙桃果，但遇良朋振羽衣。
心有余，力不足。

倚仗春風，一歌一曲。
初爻訣 ：藉用白茅，無咎。

      象曰：藉用白茅，柔在下也。

先微當後發，首尾破還全。

西北歌聲動，成榮在北泉。
二爻訣 ：枯楊生梯，老夫得其女妻，無不利。

      象曰：老夫女妻，過以相與也。

得妻戶內利何多？日照高堂職近戈。

豬走犬來皆曰早，小船經歷幾風波。
滿目好風光，紅花又更香。

蟠桃三結子，一子熟非常。
三爻訣 ：棟撓，凶。

      象曰：棟撓之凶，不可以有輔也。

有婦終無事，逢難宜急走。

欲免哭聲隨，切忌西方酉。
荊棘生平地，風波起四方。

幽窗人懊惱，無語對斜陽。
四爻訣 ：棟隆，吉。有它吝。

      象曰：棟隆之吉，不橈乎下也。

峻嶺崎嶇馬阻行，如今平地好安亨。

幾多名利人同至，西方亨衢坦坦平。
心事有遲速，逢龍是變鄉 。

月光明映戶，便有好商量。
五爻訣 ：枯楊生華，老婦得其士夫，無咎無譽。

      象曰：枯楊生華，何可久也。老婦士夫，亦可丑也。

枯楊生華未可夸，得逢可丑事咨嗟。

卻宜靜處平生節，且息思為進欲奢。

一事兩意，一人兩心。

新花枯樹，須待新春。
上爻訣 ：過涉滅頂，凶。無咎。

      象曰：過涉之凶，不可無咎也。

羊背披衣裳，文書匣內藏。

不須多望想，雲雨濺斜陽。
水邊憂，山下愁。

要平安，寸往游。

坎卦    總訣    ：習坎，有孚，維心，亨。行有尚。

              象曰：水洊至，習坎。君子以常德行，習教事。

坎險元當便習通，保邦保國自相容。

半天立陣寒鴉鵲，一雁從空徹上穹。
初爻訣 ：習坎，入於坎窞，凶。

      象曰：習坎入坎，失道凶也。

海底珠難覓，堪防坎窞凶。

失中扶木起，獨立待春風。
不慎將來恨，貪觀落葉紅。

栽培無限力，春盡一場空。
二爻訣 ：坎有險，求小得。

      象曰：求小得，未出中也。

險難傷無援，求安得小亨。

水邊平地立，悔吝陸吳亭。

幾回夢里說東江，波平浪靜下釣難。

雲外利名終有望，主人目下未開顏。

三爻訣 ：來之坎坎，險且枕，入於坎窞，勿用。

      象曰：來之坎坎，終無功也。

舟行防水厄，車破不堪行。

且守坎中險，防危勿用驚。
不可進，不可親。

雨中花易落。浪里月重明。
四爻訣 ：樽酒簋貳，用缶，納約自牖，終無咎。

      象曰：樽酒簋貳，剛柔際也。

瓦缶樽醪實自羞，無咎終安得遇侯。

君上有親臣下睦，信來孚取不須求。
莫謂事遲留，休言不到頭。

長竿看入手，一釣上金鉤。
五爻訣 ：坎不盈，祇既平，無咎。

      象曰：坎不盈，中未大也。

盈滿還不溢，溢滿咎無當。

千里片帆速，仿妨泛巨艫。
喜鵲噪檐楹，驚回夢不成。

雖然無事至，也慮是非行。
上爻訣 ：係用微纆，寘於叢棘，三歲不得，凶。

      象曰：上六失道，凶三歲也。

三辰不得實堪憂，呆實應須正值秋。

直待獨行東北去，極中離處便時休。
疑、疑、疑，一番笑罷復生悲。

落花滿地無人掃，獨立秋風蹙黛眉。
離卦    總訣    ：利貞，亨。畜牝牛，吉。

              象曰：明兩作離，大人以繼明照於四方。

久厭高林雨，方施一旦明。

太陽當下照，萬國繼升平。
初爻訣 ：履錯然，敬之，無咎。

      象曰：履錯之敬，以辟咎也。

勤儉終無咎，逢明必敬之。

天書鸞遞至，觸景有光輝。
風動水生波，關心事若何。

錯然履無咎，依舊笑呵呵。
二爻訣 ：黃離，元吉。

      象曰：黃離元吉，得中道也。

中道明元吉，光輝四野同。

水中人送寶，鵬翅好飛沖。
事已定，心何憂。

明月上層樓，雲中客點頭。
三爻訣 ：日昃之離，不鼓缶而歌，則大耄之嗟，凶。

      象曰：日昃之離，何可久也。

日中須有昃，盛滿意防虧。

大耄嗟凶吝，風波小艇危。
月沉西，人斷魂。

悲忻未足，易缺難成。
四爻訣 ：突如其來如，焚如，死如，棄如。

      象曰：突如其來如，無所容也。

一人無足立，有足卻無頭。

千里來追至，防生五七體。
遇不遇，逢不逢。

日沉海底，人在夢中。
五爻訣 ：出涕沱若，戚嗟若，吉。

      象曰：六五之吉，離王公也。

注盡江邊水，還驚一水災。

女人揮一笠，回首又花開。
泛泛維舟尚未定，一頭牽往一頭牽。

前途貴客來相舉，又見新顏破舊顏。
上爻訣 ：王用出征，有嘉折首，獲匪其丑，無咎。

      象曰：王用出征，以正邦也。獲匪其丑，大有功也。

誅戮邦中利出征，一番獲丑在王庭。

鳳銜一信歸楊畔，得個佳音四海榮。
自有青雲路，須當著力求。

佳人宜更早，行路泛孤舟。
咸卦    總訣    ：亨，利貞。取女，吉。

              象曰：山上有澤，咸。君子以虛受人。

一得西南女，門庭日漸榮。

園林桃李發，門外二山青。
相感本無心，須知夙契深。

此時宜娶婦，遇喜見黃金。
初爻訣 ：咸其拇。

      象曰：咸其拇，志在外也。

進用不須疑，何勞苦自迷。

小貞終大吉，咸感又相隨。
意在閑山事有涯，野人暗地自徘徊。

天邊雁足傳書信，一點眉端愁自開。

二爻訣 ：咸其腓，凶。居吉。

      象曰：雖凶居吉，順不害也。

船在危灘上，人行道已迷。

月低潮又落，驟雨又狂風。
不宜輕進動，躁妄反為凶。

守靜宜安分，居然吉慶隆。
三爻訣 ：咸其股，執其隨，往吝。

      象曰：咸其股，亦不處也。志在隨人，所執下也

休道事無成，其中進退多。

桂輪圓又缺，光彩要楷磨。
不宜專自用，執志在隨人。

所占幾事吝，大抵利婚姻。
四爻訣 ：貞吉悔亡，憧憧往來，朋從爾思。

      象曰：貞吉悔亡，未感害也。憧憧往來，未光大也。

千里車行遠，憂疑已悔遲。

鶴銜天書至，戶牖凡光輝。
一動一靜，一出一入。

秋月春花，事須費力。
人情初交日，咸志在於勤。

貞正宜堅守，忠誠久不渝。
五爻訣 ：咸其脢，無悔。

      象曰：咸其脢，志未也。

滿目開花未見花，金邊一女遇方佳。

利名只見逢麋鹿，一去亨衢照落霞。
事了物未了，人圓物未圓。

要知端的信，月影上琅玕。
進退無拘束，中心不涉私。

雖然無所感，無事亦無非。
上爻訣 ：咸其輔、頰、舌。

      象曰：咸其輔、頰、舌，滕口說也。

感舌雖無咎，居安又另遷。

經綸水上斷，缺月又重圓。
有似無，無似有。

每勞心，閑費口。
多言本招辱，圖事竟難明。

尊上相邀阻，都緣無實成。
恆卦    總訣    ：亨，無咎，利貞。利有攸往。

              象曰：雷風，恆。君子以立不易方。

居子居安不必遷，前途無滯復周全。

日邊一鹿持書至，遐邇聲名四海傳。
鳳引雛飛入九霄，豈辭雲路山逍遙。

翔翔得遇西風便，從此升騰總不勞。

初爻訣 ：浚恆，貞凶，無攸利。

      象曰：浚恆之凶，始求深也。

居淺欲求深，身卑位作尊。

往成還不利，危處卻迎深。

勢利相交際，猶臨萬丈淵。

求深凶更甚，退避可安然。
二爻訣 ：悔亡。

      象曰：九二悔亡，能久中也。

悔吝消亡日，東行北者災。

急濤求巽順，傾刻笑顏開。
人存中正德，守己自然安。

久久行其道，終身悔吝亡。
三爻訣 ：不恆其德，或承之羞，貞吝。

      象曰：不恆其德，無所容也。

不為恆德久，貞吝復何如？

霜重花枝瘦，成榮也不遲。
不長久，錯商量。

交加纏，休要忙。
就北原無益，依南卻未安。

居貞為久計，盡可利盤桓。
四爻訣 ：田無禽。

      象曰：久非其位，安得禽也？

藏器待時時未通，徒勞功業慢嗟吁。

守舊更當宜整頓，夕陽西墬日方舒。
井底探明月，風前拂羽毛。

工夫何太拙，只恐未堅牢。

田獵皆無獲，求謀盡未通。

極勞身計盡，雖久亦無功。
五爻訣 ：恆其德，貞。婦人吉，夫子凶。

      象曰：婦人貞吉，從一終也。夫子制義，從婦凶也。

婦道宜貞一，惟能善順從。

丈夫當果決，從婦反為凶。
慢傳言婦吉，得女更宜貞。

試問前程事，陰消望夜晴。
上爻訣 ：振恆，凶。

      象曰：振恆在上，大無功也。

機動多不穩，更改振無凶。

缺月明西北，孤鴻振雨沖。
生意不和同，驟雨更狂風。

東風何事不相惜，吹落殘花滿地紅。
處恆宜靜守，振作大無功。

躁動頻更變，將來反致凶。
遯卦    總訣    ：亨。小利貞。

              象曰：天下有山，遯。君子以遠小人，不惡而嚴。

莫嘆無迍蹇，久玆事漸通。

欲知成就處，須在馬牛中。
危厄不須防，災消福漸昌。

所為遲則發，陰小卻須防。
初爻訣 ：遯尾，厲，勿用有攸往。

      象曰：遯尾之厲，不往何災也。

避遯林中吉，須當自謂通。

求謀忌吝咎，守靜喜離沖。
遯者宜恬退，陰陽迭盛衰。

晦藏能靜守，自可免災迍。
路險更途窮，飛騰入水中。

退藏宜自守，進用無大功。
二爻訣 ：執之用黃牛之革，莫之勝說。

      象曰：執用黃牛，固志也。

窮達皆前定，前程未易論。

若能堅固守，吉慶可勝言。
中位職中執，先謀心匪搖。

當時能固志，不動吉安繇。
兀兀塵埃久待時，幽深靜處有誰知？

運逢清紫人相引，財利聲名始可期。
三爻訣 ：係遯，有疾厲。畜臣妾，吉。

      象曰：係遯之厲，有疾憊也。畜臣妾，吉，不可大事也。

疾遯須防吝，非陰小事堅。

壯心謀大計，歧路要音傳。
進退兩艱難，都緣用意慳。

舊親多四散，月在暗雲間。
陰私相牽絲，速去莫遲遲。

低恐升憂患，因遯或致非。
四爻訣 ：好遯。君子吉，小人否。

      象曰：君子好遯，小人否也。

舍小高謀不可籌，臨危不覺總堪憂。

離明騎馬報音信，漸進前程爵祿優。
均子存剛德，為能絕己私。

小人牽所愛，陷辱致身危。
一得一失，欲先欲後。

路通大道，心自安逸。
五爻訣 ：嘉遯，貞吉。

      象曰：嘉遯貞吉，以正志也。

正值宜嘉遯，迢迢去路長。

寶中金玉出，貞吉慶無傷。
時止與時行，佳祥日日臻。

謀事得良策，前進坦然平。
燈破幾殘花，池蓮綻异葩。

一門和氣合，喜信到天涯。
上爻訣 ：肥遯，無不利。

      象曰：肥遯無不利，無所疑也。

肥遯無不利，初非反復心。

悔言成感動，回首二三番。
上九無淹滯，飄飄物外人。

綽然有餘裕，何事不比亨。
一番桃李一番春，欲識陽春氣象新。

休下水邊為活計，利人心下快人心。
大壯卦  總訣    ：利貞。

              象曰：雷在天上，大壯。君子以非禮弗履。

堂上持權輕酌重，因人借力事方成。

虎前龍後宜求望，頭角崢嶸自此亨。
守志休謀望有災，當逢天水好和諧。

立身正大無虛險，自守林中一果開。五楊
財利須防失，忻情恐見悲。

常人終喜悅，橈後釵綢繆。五陰
初爻訣 ：壯於趾，征凶，有孚。

      象曰：壯於趾，其孚窮也。

用壯而行事，應難保始終。

進謀須招禍，守正可無凶。
居下每陵上，征凶且忌虞。

清河人濟遇，鼠叫利時舒。

江闊復無船，驚濤怒拍天。

月斜雲影淡，音信復難傳。
二爻訣 ：貞吉。

      象曰：九二貞吉，以中也。

履中居得位，守退自謙光。

守己行中正，斯為大吉昌。
謙謙居正位，貞吉自無凶。

木女東邊笑，千里聳出鋒。
梨花開，正是春。

若言心下事，宜得一番新。
三爻訣 ：小人用壯，君子用罔，貞厲。羝羊觸藩，羸其角。

      象曰：小人用壯，君子用罔也。

君子如行壯，深虞戒過剛。

觸籓能進退，雖正可無傷。

一遇網羅人不利，角贏何忌各生憂。

始逢陰極峰巒秀，得進良田萬傾疇。
平地里，起風煙。

時來未能守，高處覓姻緣。
四爻訣 ：貞吉，悔亡。藩決不羸，壯於大輿之輹。

      象曰：藩決不羸，尚往也。

一封書上寫鵬程，千里東風不用驚。

正好度時又失腳，洪濤萬傾任君行。

久靜宜思動，災消福自隨。

自然無阻隔，萬里快亨衢。
五爻訣 ：喪羊於易，無悔。

      象曰：喪羊於易，位不當也。

正宜靜守，妄動興災。

名利通達，花柳爭開。
一牛二尾，一月初墬。

長道崎嶇，風波鼎沸。
上爻訣 ：羝羊觸藩，不能退，不能遂。無攸利，艱則吉。

      象曰：不能退，不能遂，不詳也。艱則吉，咎不長也。
憂患消亡一馬飛，木邊有慶不須疑。

枝頭雙綴垂春蕊，曾對仙人擁日揮。
不了戊眉壽，肘下事交加。

雲濃不礙月，雨驟不妨花。
晉卦    總訣    ：康侯用錫馬蕃庶，晝日三接。

              象曰：明出地上，晉。君子以自昭明德。

二姓合新婚，資財滿目前。

從今百事泰，兩處保團園。
建侯安萬國，錫命日三來。

利祿榮千百，佳音遠地來。
雲蔽月當空，牛前鼠後逢。

張弓方欲挽，一箭定成功。
初爻訣 ：晉如，摧如，貞吉。罔孚，裕無咎。

      象曰：晉如摧如，獨行正也。裕無咎，未受命也。

進身許國名當重，退步宜防悔吝摧。

四水有魚孚自信，寒江花影再相隨。
大宜圖進用，小阻亦何妨。

功成無躁進，終雖保吉昌。

須著力，莫蹉跎。

長竿持向蟾蜍窟，宜向雲端釣北鰲。
二爻訣 ：晉如，愁如，貞吉。受茲介福於其王母。

      象曰：受茲介福，以中正也。

日從雲外復光輝，枯木生花再盛開。

莫笑舊時淹恨事，須知從此脫塵埃。
進謀須有患，守正可無屯。

自邇來多福，推誠以事親。
一悲復一喜，介福遠臨延。

受介於王母，春風桃李妍。
三爻訣 ：眾允，悔亡。

      象曰：眾允之志，上行也。

欲進前程路，幽陰漸向明。

眾人俱信服，百事盡光亨。
庶人眾久心，內外悔俱亡。

皎月再明時，多成遂其志。
兩日意和同，輕帆遇順風。

道途人得意，歌笑急流中。
四爻訣 ：晉如鼫鼠，貞厲。

      象曰：鼫鼠貞厲，位不當也。

念念多憂失，謀營又害身。

持孤一女子，鼠叫厲方貞。
見才不見才，見喜不見喜。

去處在他人，自身不由己。
五爻訣 ：悔亡，失得勿恤。往吉，無不利。

      象曰：失得勿恤，往有慶也。

有德居高位，何人不聽從！

前程無不利，吉慶自雍容。
一失還一得，吉無不利之。

柔能居正位，門戶轉光輝。
萬里涉江上，風波盡日閑。

已通鉤上餌，何必慮波瀾。
上爻訣 ：晉其角，維用伐邑。厲吉，無咎，貞吝。

      象曰：維用伐邑，道未光也。

祿位雖臨險，名高自振然。

師貞千里外，巨浪送歸船。
成未成，合未合。

雲遮月暗，風吹月落。
明夷卦  總訣    ：利艱貞。

              象曰：明入地中，明夷。君子以蒞眾，用晦而明。

因甚艱難無不成，明宜蒞眾晦時明。

無傷尤有迍邅志，進步亨衢指日升。
驚重損失兩頭災，謹密須防暗內來。

虎尾蛇頭如度得，身安尤自恐傷才。
人人地中伏，明夷事必傷。

陽人須保衛，疾病恐難量。

初爻訣 ：明夷於飛，垂於翼。君子於行，三日不食，有攸往，主人有言。

    象曰：君子於行，義不食也。

垂翼遙飛去，皆因避遠行。

一途涯際室，又是滿青春。
一足踏兩船，一鏡照兩邊。

團圓專費力，費力又團圓。
二爻訣 ：明夷，夷於左股，用拯馬壯吉。

      象曰：六二之吉，順以則也。

所傷尤未甚，速可救禳之。

得時春光至，災消福祿垂。
在股忌夷傷，濃雲翳太陽。

乘騎千里去，憂重恐分張。
若問行藏事，行藏意可求。

暗雲風卷盡，明月滿層樓。
三爻訣 ：明夷於南狩，得其大首，不可疾貞。

      象曰：南狩之志，乃大得也。

向明為得地，大利有施為。

幾事須當緩，輕恐致災危。
一奔南北狩，多少事悲傷。

得遇海南客，成名過北塘。
虛名虛舉久沉沉，祿馬當來未見真。

一片彩雲秋後至，舊時風物一時新。
四爻訣 ：入於左腹，獲明夷之心，於出門庭。

      象曰：入於左腹，獲心意也。

恐見傷心事不宜，月明兩畔暗雲飛。

門庭一女懷悲怨，成器榮身果子疑。

陰貴相遭遇，憂危已脫身。

更宜圖進用，名利得從心。
箭射檐前鵲，巢深子不傷。

一件惡煩惱，翻成大吉祥。
五爻訣 ：箕子之明夷，利貞。

      象曰：箕子之貞，明不可息也。

遇時方暗昧，當且晦其明。

自守當貞正，終能保吉亨。
一登尊祿位，不可望凌高。

恐有夷傷日，垂鉤阻餌鰲。
重關深鎖閉，謹要小提防。

若不知謹戒，因遁成大殃。
上爻訣 ：不明，晦。初登於天，後入於地。

      象曰：初登於天，照四國也。後入於地，失則也。

遠詔自天來，爭地事反覆。

人地不明時，佳人水邊哭。
莫道事難為，美中事不宜。

東風輕借力，吹了又芳菲。
家人卦  總訣    ：利女貞。

              象曰：風自火出，家人。君子以言有物，而行有恆。

未亂先須謹，逢凶不見災。

立首東兔壯，好事又將來。
良金美玉內含英，陶琢須憑巧匠成。

大器年來方見用，渭川賢士秉臺衡。
家道年來盛，陰功在祖宗。

沛恩澤一子，兩子又樊龍。

初爻訣 ：閑有家，悔亡。

      象曰：閑有家，志未變也。

正家元有道，所貴在提防。

成法宜先定，當於未變聞。
桃李照門庭，溪山繞屋青。

天風疑不斷，風送逐時榮。
二爻訣 ：無攸遂，在中饋，貞吉。

      象曰：六二之吉，順以巽也。

食祿皆從女上逢，飄香玉桂逐百風。

牛行別有生成路，遠漢雲間月正中。
一鏡破，照兩人。

凶中吉，合同心。
處中能正順，家道自然成。

所作皆如意，圖謀盡稱情。
三爻訣 ：家人嗃嗃，悔厲吉。婦子嘻嘻，終吝。

      象曰：家人嗃嗃，未失也。婦子嘻嘻，失家節也。

殘花落地何曾悔，蠟燭影紅再有圖。

治家不妨生悔吝，豬行犬吠悔應無。
家人怨，婦女嘻。

幾事吉，少留遲。
四爻訣 ：富家大吉。

      象曰：富家大吉，順在位也。

有祿方成福，成名卻是稽。

有人未引處，水畔立金雞。
珠玉走盤中，日用足阜豐。

休言望未遂，此去一時通。
五爻訣 ：王假有家，勿恤，吉。

      象曰：王假有家，交相愛也。

中正居尊位，六相愛六親。

自然家道順，勿惜亦安欣。
位尊皆有喜，勿惜總成昌。

上走東西地，抬頭見太陽。
相愛相助，和氣盈前。

名成利就，不用憂煎。
上爻訣 ：有孚，威如，終吉。

      象曰：威如之吉，反身之謂也。

名重威權重，先危後見昌。

萬山松柏秀，走馬履堅霜。
心下事攸然，周全尚未全。

遇龍終有慶，人月又團園。
睽卦    總訣    ：小事吉。

              象曰：上火下澤，睽。君子以同而异。

劉郎別後路滔滔，鴻雁來傳有信牢。

欲問故園當日事，東風依舊綻紅桃。
睽背生離事可傷，孤鴻空外謾高翔。

一因酒食生荊棘，扶上危橋恐見傷。
初爻訣 ：悔亡。喪馬勿逐，自復。見惡人，無咎。

      象曰：見惡人，以辟咎也。

走馬西南地，近音東北憂。

先憂後無咎 ，順水一孤舟。
兩尾牛，一口鼠。

相橈同遇，得彼失此。
悔吝雖無有，時乖道遇窮。

惡人將害己，終是不為凶。
二爻訣 ：遇主於巷，無咎。

      象曰：遇主於巷，未失道也。

陷久人逢救，孤舟又剡舟。

此回宜自悔，莫待又歸秋。
舍下處，就一處。

事要委曲無不成，眼底時間兩分明。
三爻訣 ：見輿曳，其牛掣，其人天且劓。無初有終。

      象曰：見輿曳，位不當也。無初有終，遇剛也。

曳輿峻嶺多艱阻，一樹桃花逢夜雨。

再把睽離成萃聚，也憂芳蕊當春暮。
大災防不測，上下更交攻。

離合皆常理，無初卻有終。
鼎沸起狂波，孤舟奈若何。

巧中成拙事，人事轉奔波。
四爻訣 ：睽孤，遇元夫。交孚，厲無咎。

      象曰：交孚無咎，志行也。

獨立雖無援，相逢有故知。

自懷憂懼志，亦可免災危。
修道一遇時，家信雲中至。

好問水邊人，音信從新利。
心不足，意不足。

為雲為雨何番覆？一去一來方成福。
五爻訣 ：悔亡，厥宗噬膚，往何咎？

      象曰：厥宗噬膚，往有慶也。

可惜成功未得名，山前有祿遇艱辛。

睽亡或見有成敗，此往方成無禍侵。
憂悶俱消散，先難後合時。

所行無不利，吉慶自相隨。
上爻訣 ：睽孤，見豕負塗，載鬼一車。先張之弧，後說之弧。匪寇，婚媾。往，遇雨，則吉。

    象曰：遇雨之吉，群疑亡也。

詭計無為有，中心自欲遲。

忽然疑慮決，會合免睽違。
遇雨發旱苗，張弓箭又收。

忽然疑慮決，後有好音由。
恐懼正憂驚，虛空霹靂聲。

須臾風雨過，園月出層雲。
蹇卦    總訣    ：利西南，不利東北。利見大人，貞吉。

              象曰：山上有水，蹇。君子以反身修德。

一對鴛鴦水上浮，芰荷風暖日方西。

山前山後故人會，始覺從茲路不迷。
蹇利西南吉，須防東北屯。

德修名自顯，雲內一佳人。
蹇躁有誰知，逢羊始昃時。

螭頭方見立，終到鳳凰池。
初爻訣 ：往蹇，來譽。

      象曰：往蹇來譽，宜待也。

往蹇重重慶，疑憂不用憂。

利名兩遂志，花卉又經秋。
岸畔水深船易落，徑荒苔險路難行。

蛇行自有通津路，目下幽窗日未明。
人方防險難，戒勿強施為。

美譽將來振，何如且待時。
二爻訣 ：王臣蹇蹇，匪躬之故。

      象曰：王臣蹇蹇，終無尤也。

蹇中遠遇蹇，臣子盡忠謀。

雖不成功業，終當無悔尤。
匪躬多蹇蹇，鴻雁折趨遷。

策馬西南去，先愁後喜忻。
未動且安心，心安是坦平。

靜中心地大，喜色上眉稜。
三爻訣 ：往蹇，來反。

      象曰：往蹇來反，內喜之也。

進而逢遇險，蹇難見多端。

內喜宜遄反，方能保所安。
舟漏雖難濟，危顛去莫前。

往來多險阻，猴遇祿安然。
事慮淹留，人不徹頭。

往來閉蹇，要見無繇。
四爻訣 ：往蹇，來連。

      象曰：往蹇來連，當位實也。

與人干患難，基志不同謀。

大抵當誠實，方能濟難尤。
海溟輕躍，事急且回頭。

萬里方能進，守終名日憂。
欲上青雲路未通，幾番思慮轉成空。

水邊音信重回重，財利聲名有始終。
五爻訣 ：大蹇，朋來。

      象曰：大蹇朋來，以中節也。

普地同來敬，西來更有期。

命將雙日至，好植帥師旗。
道路足忻葉，風波一點無。

時間心緒亂，全仗貴人扶。
上爻訣 ：往蹇，來碩，吉。利見大人。

      象曰：往蹇來碩，志在內也。利見大人，以從貴也。

一見東風日自昏，西風始有月輝瑩。

蟾中丹桂須遠折，倒綴仙桃向禁庭。
前進方迍邅，惟當順聽從。

貴人相協助，轉禍可為功。
江闊水茫茫，執鉤魚未收。

休言難捉摸，終久見因繇。
解卦    總訣    ：利西南，無所往，其來復吉。有攸往，夙吉。

              象曰：雷雨作，解。君子以赦過宥罪。

一徑西南別是家，秋風吹謝滿園花。

經輪又釣長江畔，若獲佳魚憂自賒。
本是龍門客，年來始跨鯨。

瀛洲留不住，金殿綴公卿。
初爻訣 ：無咎。

      象曰：剛柔之際，義無咎也。

萬物從春發，一書遙送來。

舊愁將遠盡，新喜始方回。
黑雲籠月桂，欲攀攀不得。

終後見團圓，時不定嗟惻。
二爻訣 ：田獲三狐，得黃矢，貞吉。

      象曰：九二貞吉，得中道也。

獲狐遂得矢，貞吉往優游。

一箭射直遠，佳人在水頭。
萬水波濤靜，一天風月清。

利名無阻障，行客出重關。
三爻訣 ：負且乘，致寇至，貞吝。

      象曰：負且乘，亦可丑也，自我致戌，又誰咎也？

小人當負荷，乘馬反為憂。

自我招戎寇，雖貞亦致羞。
喜極怨還生，雖憂不足行。

二二逢九數，水畔舞人乘。
指實無實，兩三勞役。

到了還休，無繇端的。
四爻訣 ：解而拇，朋至斯孚。

      象曰：解而拇，未當位也。

萬里風波泛小舟，相將達岸赴蓬人。

之人宜涉親攜手，觸目繁華處處鮮。

解散群邪黨，朋來正直人。

信誠相應接，災散福來臻。
泛泛一孤舟，飄然何處游。

若逢人與虎，名利一時休。
五爻訣 ：君子維有解，吉。有孚於小人。

      象曰：君子有解，小人退也。

一信自西至，佳音有祿來。

解中終得吉，進用莫疑猜。
牛解借刀，衣剝借力。

霧卷雲收，一輪紅日。
險難今消散，雲開見日明。

自然無阻隔，何事不光亨。
上爻訣 ：公用射隼，於高墉之上。獲之，無不利。

      象曰：公用射隼，以解悖也。

藏器於身久，高墉可獲禽。

七年逢五數，榮利總成名。
一箭青雲路，營求指望成。

許多閑口嘴，反作笑嘻聲。
損卦    總訣    ：有孚，元吉，無咎，可貞，利有攸往。曷之用，二簋可用享。

              象曰：山下有澤，損。君子以懲忿窒欲。

望斷浮雲事轉虛，相逢陌上意皆殊。

當時許我平生事，及到終時不似初。
旱沼魚逢雨，雲龍際會中。

有孚元吉在，明月五更鐘。

月下歡忻事，番成夢一場。

散雲初散處，日暮始光亨。
初爻訣 ：巳事遄往，無咎，酌損之。

      象曰：巳事遄往，尚合志也。

益人須損己，事濟更宜休。

斟酌行中道，須防過後羞。
損己速益上，終迎一吉來。

鳳凰飛兩處，到了得和諧。
喜、喜、喜，還不美。

奪得蛟龍項下珠，忽然失卻還如水。
二爻訣 ：利貞，征凶，弗損益之。

      象曰：九二利貞，中以為志也。

勿益元無損，交請成妄求。

居貞元有吉，躁進反成憂。
一關又一關，長道遠難還。

看盡白雲影，心閑事未閑。
悔吝不宜前，淇濤泛上船。

中秋今夜月，獨蝕不蠱員。
三爻訣 ：三人行，則損一人；一人行，則得其友。

      象曰：一人行，三則疑也。

三雁高飛一雁傷，重山騎馬得良朋。

佳人舞水宜先恐，平井橫刀此必強。
心未平，事未圓。

疑慮少，始亨通。
致志當專一，過三則有疑。

中心有定見，切戒妄依隨。
四爻訣 ：損其疾，使遄有喜，無咎。

      象曰：損其疾，亦可喜也。

心事喜團圓，分明豈偶然。

借他良匠手，鑿出寶光鮮。
畔疾已成思，遇之終非吝。

天上一人逢，或在天風姤。
天未平，事未圓。

疑慮久，始通亨。
五爻訣 ：或益之十朋之龜，弗剋違，元吉。

      象曰：六五元吉，自上祐也。

先損後當益，良朋克元吉。

詢問雪中花，相將迎暖日。
鑿石見玉，撥土見珠。

眼前目下，何用躊躇。
上爻訣 ：弗損益之，無咎，貞吉。利有攸往，得臣無家。

      象曰：弗損益之，大得志也。

惠而無所之，酌損得其宜。

人樂來歸己，安然福祿隨。
二嶺一堆玉，雙飛四朵花。

好書天上至，別立外人家。
有月不沾雲，何須暗與明。

若逢龍與虎，忻喜見前程。
益卦    總訣    ：利有攸往，利涉大川。

              象曰：風雷，益。君子以見善則遷，有過則改。

貴人暗相助，行藏且待時。

莫愛花開早，須知結實遲。
損益之三爻，見善則改遷。

林鹿自春來，成榮多感慨。
平地起雷聲，雲開月漸明。

小人宜有恨，終又不相刑。
初爻訣 ：利用為大作，元吉，無咎。

      象曰：元吉無咎，下不厚事也。

乘時宜進用，大作可施為。

得志亨衢上，功成自有期。
大事可成榮，有益為無咎。

雲內執鞭人，富在三秋後。

風急上雲高，鵬程六秋。

尺書天外至，名姓上鰲頭。

二爻訣 ：或益之十朋之龜，弗剋違，永貞吉。王用享於帝，吉。

    象曰：或益之，自外來也。

不求元自益，龜策弗能違。

根本岩禋祀，精神在此時。
得損還有益，獲寶可榮歸。

千里片帆遠，其中三雁飛。
欲動還穩，可羨可求。

水濱活計，名利得宜。
三爻訣 ：益之用凶事，無咎。有孚中行，告公用圭。

      象曰：益用凶事，固有之也。

薰心憂事亦防危，有吉來言不必傳。

一片石中逢巧匠，龍行佳報在身邊。
濟人於患難，孚信以中行。

舉動皆由命，應無災咎生。
動還靜，靜還動。

意非真，如春夢。
四爻訣 ：中行，告公從，利用為依遷國。

      象曰：告公從，以益志也。

桂子十分香，瓊瑤映玉堂。

一朝乘快便，枝折看翱翔。
得中行正道，益下以為功。

到處無相礙，何人不聽從。

五爻訣 ：有孚惠心，勿問元吉，有孚惠我德。

      象曰：有孚惠心，勿問之矣。惠我德，大得志也。

持竿江上釣鰲魚，獲卻金鱗一顆珠。

青霄一箭宜推轂，名利雙全祿自殊。
誠信施仁惠，何須問吉凶。

德心休且逸，天道亦相從。
子結花成蕊，花開枯木枝。

屋頭春意鬧，雙喜笑嘻嘻。
上爻訣 ：莫益之，或擊之。立心勿恆，凶。

　　　象曰：莫益之，偏辭也。或擊之，自外來也。

求益不知止，人情恐惡盈。

立心無定止，外變忽然生。
遇益終無益，問津何處覓。

旱海莫行船，何勞多費心。

當進逢凶，當退亡危。

水邊木上，花殘月虧。
夬卦    總訣　　：揚於王庭，孚號，有厲。告自邑，不利即戌。利有攸往。

　　　　　　　象曰：澤上於天，夬。君子以施祿及下，居德則忌。

主訟多豐足，施恩及下宜。

大人宜相見，有勵不成危。
綠柳堤畔貴人來，半是憂疑半是猜。

好把舊謀重改變，莫教空去卻空回。
初爻訣 ：壯於前趾，往，不勝為咎。

　　　象曰：不勝而往，咎也。

欲決未決，欲行未行。

為吝尚多咎，憂患氣盈門。
暗中明，明中暗。

去就兩無功，莫下餌魚線。
二爻訣 ：惕號，莫夜有戎，勿恤。

      象曰：有戎勿恤，得中道也。

惕若無憂懼，號呼須自防。

卒然防禍患，終可免禍殃。
浪內萍無定，山前木有凋。

穿生悔吝，無望鶴沖霄。
勿信暗中憂，到老展眉頭。

孤舟煙火靜，只怨向中流。
三爻訣 ：壯於頄，有凶。君子夬夬，獨行遇雨，若濡有慍，無咎。

    象曰：君子夬夬，終無咎也。

情慮生私愛，除之決不疑。

時間雖慍怒，終可免憂疑。
伏虎前來去莫狂，足生一疾去東方。

獨行遇雨期無咎，滿日花開道路傍。
人在舟中，幸得入海。

到底無言，一時驚駭。
四爻訣 ：臀無膚，其行且次，牽羊悔亡，聞言不信。

      象曰：其行且次，位不當也。聞言不信，聰不明也。

牽生反次且，如何雲生澤。

悔吝有道貞，四九無咎責。
意躊躇，心恍惚。

一朝雲倦舒，清風和明月。

五爻訣 ：莧陸夬夬，中行無咎。

      象曰：中行無咎，中未光也。

處正攻邪佞，誰人敢抗衡。

用剛無大過，貴在得中行。
大君為立德，夬決在中行。

無咎樂日至，天然慶及庭。
難、難、難，忽然平地起波瀾。

易、易、易，談笑成功終有遂。
上爻訣 ：無號，終有凶。

      象曰：無號之凶，終不可長也。

女泣江邊水，冥行終有凶。

一逢西北去，棄鹿卻尋功。
千里其徘徊，休傾別後杯。

暮天人影散，遲日照松梅。

姤卦    總訣    ：女壯，勿用取女。

              象曰：天下有風，姤。後以施命誥四方。

嬰女多方不足憂，巨濤歸去一孤舟。

馬行托始直無咎，後命將施恐未周。
天邊缺月又重圓，原上枯枝色更鮮。

不識桃園歸去路，誰知今日遇神仙。
初爻訣 ：繫於金柅，貞吉。有攸往，見凶。羸豕孚蹢躅。

      象曰：繫於金柅，柔道牽也。

小人將道長，杜絕在防微。

靜正方為吉，攸行終致非。
謠言贏壯豕，居卑卻上尊。

見凶宜莫進，佳信復臨門。
動靜莫急，急路莫登。

道途危且阻，來往絕行人。
二爻訣 ：包有魚，無咎，不利賓。

      象曰：包有魚，義不及賓也。

莫信光也月，宜知不利寶。

正身無奪犯，喜氣向江濱。
人方相會遇，其志在於專。

取舍由諸己，終為無咎愆。
三爻訣 ：臀無膚，其行且次，厲，無大咎。

      象曰：其行且次，行未牽也。

當行不可行，要行防小厲。

怯過無大咎，小艇怕連系。
前進足次且，求安失所居。

須危無大咎，妄動有災危。
四爻訣 ：包無魚，起凶。

      象曰：無魚之凶，遠民也。

民遠君臣俱失居，庖廚何必再緣魚。

一朝風起防蛇大，遺卻當年所得珠。
居上當親下，人心易散離。

事機從此失，萬事盡皆隳。
物失八體，慮在兩頭。

雲煙相隔，心事淹留。
五爻訣 ：以杞包瓜，含章。有損自天。

      象曰：九五含章，中正也。有損自天，志不舍命也。

中正居尊命有施，地基生杞自當時。

果然守正相逢遇，猴兔牛蛇再有輝。
以尊而接下，附己以招延。

為蘊忠臣德，休祥降即天。
雞成鳳，魚化龍。

大器欲成就，功名路必通。
上爻訣 ：姤其角，吝，無咎。

      象曰：姤其角，上窮吝也。

志謀進非遇，情深豆不悲。

有期何姤角，時利奪疑基。
見不見，也須防。

背面遇不遇，到底無憑據。
萃卦    總訣    ：亨。王假有廟，利見大人，亨，利貞。用大牲吉，利有攸往。

              象曰：澤上於地，萃。君子以除戎器，戒不虞。
大人一見喜匆匆，萬里雲程好奮沖。

缺月又圓雲翳散，自然門戶得春風。
陰合陽來事未期，造船經濟水邊危 。

落花結實庭前果，西北將行事有疑。
初爻訣 ：有孚不終，乃亂乃萃。若號，一握為笑，勿恤，往無咎。

    象曰：乃亂乃萃，其志亂也。

離明當道達，生涯未足通。

牛行防水厲，迷此自無宗。
一心成兩心，一事成兩事。

成就也艱難，撫氣亦撫志。
二爻訣 ：引吉，無咎。孚乃利用禴。

      象曰：引吉無咎，中未變也。

萃大光亨耀里閭，利名有路笑聲徐。

有孚千里威名慕，二犬方同一旦除。
人才多吉慶，守正位居中。

薄菲將誠意，神明亦可通。
笑顏生不泣，內外生悲哭。

雲散月光輝，轉禍方成福。
三爻訣 ：萃如嗟如，無攸利。往無咎，小吝。

      象曰：往無咎，上巽也。

上下皆相應，中心自嘆嗟。

求人無小吝，無咎亦無佳。
父母有通日，性狂涉大川。

佳音天外至，門外有聲傳。
細雨滿桃腮，離情莫恨猜。

東風須著意，花落又重開。
四爻訣 ：大吉，無咎。

      象曰：大吉，無咎，位不當也。

韜光藏晦已多年，秋月當空喜見圓。

待等雞鳴天日曉，一封名字四方傳。
上下皆相會，斯為大吉亨。

必須當正道，方或免無屯。
參商言語，風波鼎沸。

事久名揚，時間不利。
五爻訣 ：萃有位，無咎。匪孚，元永貞，悔亡。

      象曰：萃有位，志未光也。

嗟如春著夢，無咎又生災。

星下牛居處，雞鳴已未成。
月已圓，花再發。

事休休，無合殺。
上爻訣 ：齎咨涕洟，無咎。

      象曰：齎咨涕洟，未安上也。

笑處起悲聲，園中過卻新。

涕洟無大咎，天外一飛龍。
笑中多災滯，所為先有忌。

路險風波事更疑，要得如心須借勢。
升卦    總訣    ：元亨，用見大人，勿恤。南征吉。

              象曰：地中生木，升。君子以順德，積小以高大。

積大先須小，求升好在卑。

園中雙李綻，明月滿天輝。
攸往利東南，清天日正長。

命榮災自去，名利得成雙。
初爻訣 ：允升，大吉。

      象曰：允升大吉，上合志也。

欲問前程路，求謀大吉昌。

佳人候秋至，六合喜聲揚。

明月為釣，清風作線。

舉網江波，錦鱗易見。
二爻訣 ：孚乃利用禴，無咎。

      象曰：九二之孚，有喜也。
東風吹著樹梢鶯，幽谷高遷出上林。

晴霽閑雲皆卷盡，秋江輪月十分明。
處事無虛誕，常存誠敬心。

非惟災可免，隨有喜來臨。
三爻訣 ：升虛邑。

      象曰：升虛邑，無所疑也。

舟離古道月離雲，人出重關問遠途。

好向月前求去處，何須思慮兩三頭。
上下相交接，前程事事宜。

自然無阻滯，亨利更何疑。
守北多屯蹇，征南怕犬當。

雲端人著力，乘馬始升昌。

四爻訣 ：王用亨於歧山，吉，無咎。

      象曰：王用亨於歧山，順事也。

建國當門大吉亨，金人憂患不須更。

將來別立安家計，禁在雷轟信始興。
順下廉親上，謙恭德有榮。

所為無過吝，吉慶每相從。
曲須直，順不逆。

改舊從新，鵲傳消息。
五爻訣 ：貞吉，升階。

      象曰：貞吉升階，大得志也。

尊位委柔順，平剛居得欽。

一榮前道雨，兩次後園春。
佳人入門閭，欣欣見笑顏。

一旦飛騰去，凌雲上九天。
上爻訣 ：冥升，利於不息之貞。

      象曰：冥升在上，消不富也。

上六冥升利，須還不息貞。

知音來報信，又見墬流雲。
陰雲不起，故日重輝。

心中思慮，事久無危。
困卦    總訣    ：亨。貞大人吉，無咎。有言不信。

              象曰：澤無水，困。君子以致命遂志。

一得防一失，一悲復一喜。

惟困吾水澤，其中果木宜。
因嗟涸轍困金鱗，未是西效破密雲。

得遇江河升斗水，直須寅地見光輝。
天刑終不改，金木恐牽纏。

鼠蠹雖無害，災危在目前。
初爻訣 ：臀困於株木，入於幽谷，三歲不覿。

      象曰：入於幽谷，幽不明也。

困於木，人入幽谷。

守三歲，方見哭。
前途未便退覓邊，休事宜高此意寬。

此意此心君未見，雲間孤雁信難傳。
久困嗟沉滯，前途難又難。

幽景宜固守，始可漸圖安。
二爻訣 ：困於酒食，朱紱方來，利用享祀。征凶，無咎。

      象曰：困於酒食，中有慶也。

一杯酒上帶愁來，祀享何須善用猜。

大抵凶中未為利，風波萬里一帆開。
暫時遭困厄，貴祿得將來。

天道相交感，征行必致災。
三爻訣 ：困於石，據於蒺藜，入於其宮，不見其妻，凶。

      象曰：據於蒺藜，乘剛也。入於其宮，不見其妻，不祥也。

既困於石，據於蒺藜。

妻猶不見，不詳可知。
居困常謙下，乘剛更強為。

至家難保守，名辱更身危。
四爻訣 ：來徐徐，困於金庫，吝，有終。

      象曰：來徐徐，志在下也。雖不當位，有與也。

人方防困厄，猶豫未能周。

處正雖終吉，時間小吝羞。
處位不當，安得濟物。

果決而行，救災拯溺。
五爻訣 ：劓刖，困於赤紱，乃徐有說，利用祭祀。

      象曰：劓刖，志未得也。乃徐有說，以中直也。利用祭祀，受福也。

用剛當致弱，求益反多虧。

同德相資助，斯為受福基。
上劓而下刖，何當困益深。

若能恭祭祀，福慶日然臻。
上爻訣 ：困於葛荔，於臲卼，曰動悔，有悔，征吉。

      象曰：困於葛藟，未當也。動悔有悔，吉行也。
前路雖難進，安居事未成。

窮當思變動，動則百而亨。
葛藟非宜困，君當識變遷。

莫貪幣帶錫，有悔福無邊。
井卦    總訣    ：改邑不改井，無喪無得。往來井井，汔至，亦未井，羸其瓶，凶。

              象曰：木上有水，井。君子以勞民勸相。

井居無善地，冬嶺秀孤松。

林內生金栗，其中一綴荷。
九仞居成後，千山歲不勞。

要逢忻樂地，先必見咷號。
初爻訣 ：井泥不食，舊井無禽。

      象曰：井泥不食，下也。舊井無禽，時舍也。

下流居眾惡，舊習絕成功。

時舍人皆棄，修藏免致凶。

井泉浮混濁，山峰疊翠多。

一成還一退，輕艇泛風波。
二爻訣 ：井谷射鮒，甕敝漏。

      象曰：井谷射鮒，無與也。

安靜雖平仞，空中雁影秋。

花開逢驟雨，水畔女顏愁。
居貞無應援，困辱更何求。

井以清為貴，人常戒妄求。
三爻訣 ：井渫不食，為我心惻，可用汲。王明，并受其福。

      象曰：井渫不食，行惻也。求王明，受福也。

有求皆濟急，時可大施為。

一旦逢知己，期為受福基。
春色到枝頭，紛芬映玉樓。

行藏猶可待，紅紫笑談收。
四爻訣 ：井甃，無咎。

      象曰：井甃無咎，修井也。

開屋重修整，看看巧匠逢。

青松四時秀，不畏雪霜風。
人留物，物留人。

人留事挂心，分付水邊人。
五爻訣 ：井洌，寒泉食。

      象曰：寒泉之食，中正也。

能存清儉德，天必降休詳。

人自成諸己，施為萬事昌。
寒泉冽可食，曉月又升東。

分泒東流去，山前聳翠峰。
始有終，終有始。

美中甘，甘中美。
上爻訣 ：井收勿幕，有孚，元吉。

      象曰：元吉在上，大成也。

博施無慳吝，中心貫信誠。

有常休厭倦，元吉大亨通。
屋外東風急，山前鋒又青。

煙橫迍已解，井靜水華清。
可儲可蓄，尺土寸珠。

停停穩穩，前去良圖。
革卦    總訣    ：巳日乃孚，元亨，利貞。悔亡。

              象曰：澤中有火，革。君子以治歷明時。

久亂須當振，謀安一阜無。

治明無暗晦，滿目自鮮妍。
本是迍邅下，雖憂不足疑。

取新宜去舊，方得兩相宜。
革故仍還新，施為利變更。

東南為穩當，西北是深坑。
初爻訣 ：鞏用黃牛之革。

      象曰：鞏用黃牛，不可以有為也。

乘牛一向乘前去，跨馬何須問後津。

逢著水邊人有力，此時名利一番新。
堅心宜固守，小利有施為。

切莫輕更改，安身自致危。
意違事不違，事寬心不寬。

欲知端的信，猶隔兩重關。
二爻訣 ：巳日乃革之，征吉，無咎。

      象曰：巳日革之，行有嘉也。

革故逢秋已地好，看他來處待蛇行。

白馬行防有阻擋，孤鴻飛去自無邅。
改革宜從緩，非宜遽變更。

前程無阻隔，吉慶保元亨。
暖日當庭樹色新，望中家信事難傳。

舟行或達應非晚，從此欣欣四光榮。
三爻訣 ：征凶，貞厲。革言三就，有孚。

      象曰：革言三就，又何之矣。

躁進輕更革，攸行反致凶。

當懷危懼志，正順以從公。
一成復一廢，一靜忌仍遷。

萬事征逢遠，言孚恐不全。
黑白滔光，往來不通。

雲倦未分明，雲開方見月。
四爻訣 ：悔亡，有孚改命，吉。

      象曰：改命之吉，信志也。

利害紛紛際，施為更變時。

事宜先有斷，閑語總成非。
改革無危險，安中家吉康。

雲端逢月處，冬嶺秀孤松。
革故始知期，更新事更宜。

東風傳信息，春色上花枝。
五爻訣 ：大人虎變，未占有孚。

      象曰：大人虎變，其文炳也。

魚龍變化莫蹉跎，頃刻之間奮志過。

傳與時人一嗟怨，天生資質翼風流。
幸遇文明世，方當虎變時。

所行無不利，何必問蓍龜。
豹變南山別有期，主人目下尚狐疑。

雁音嘹喨黃花落，盡是光明變俊儀。
上爻訣 ：君子豹變，小人革面。征凶，居貞吉。

      象曰：君子豹變，其文蔚也。小人革面，順以從君也。

君子更新日，他人亦面從。

但宜居正吉，征治反為凶。
革終須豹變，牆內一更高。

群雁東西失，孤鴻自笑翱。

只可後，不可前。

樓上月，缺未圓。
鼎卦    總訣    ：元吉，亨。

              象曰：木上有火，鼎。君子以正位凝命。

取新革故鼎初生，王器須知長子榮。

三足若全須大用，他年調鼎一時新。
調羹須用鼎，三足特時安。

一舉鵬程翅，何仿徹廣寒。
初爻訣 ：鼎顛趾，利出否。得妾以其子，無咎。

      象曰：鼎顛趾，未悖也。利出否，以從貴也。

鼎顛傾出否，因敗己成功。

得妾以其子，還如顛趾同。

少女出門庭，青史出四經。

莫愁顛倒慮，花謝子還成。
二爻訣 ：鼎有實，我仇有疾，不我能即，吉。

      象曰：鼎有實，慎所之也。我仇有疾，終無尤也。

久困待時時未起，鼎中有疾二三止。

缺月明時便更催，急處到頭停未己。
去處徘徊未稱心，須防忻喜還成嗔。

相仇相疾非真實，頃刻逢花不稱情。
我仇當遠去，不可令相欺。

自守能中正，終當吉慶臨。
三爻訣 ：鼎耳革，其行塞。雉膏不食，方雨虧悔，終吉。

      象曰：鼎耳革，失其義也。

有物不能食，有馬不能騎。

悔吝終防有，其中月露兮。
風雨阻長途，行人防有阻。

客歸還未歸，未許還未許。
四爻訣 ：鼎折足，覆公餗，其刑渥，凶。

      象曰：覆公餗，信如何也。

不堪勝重任，覆餗反招凶。

力小圖謀大，將來不克終。
去舊欲自新，革故阻防病。

其渥刑匪凶，四八落瘴厲。
鼎折足，車脫輻。

有二人，重整犢。
五爻訣 ：鼎黃耳金鉉，利貞。

      象曰：鼎黃耳，中以為實也。

鼎新中有實，調羹獲全功。

幸遇文明世，明良千載逢。
和氣藹門庭，乘風萬物榮。

化工施妙手，花卉一時新。
上爻訣 ：鼎玉鉉，大吉，無不利。

      象曰：玉鉉在上，剛柔節也。

堪求堪避不須疑，桂子飄香榮地歸。

一去網羅人奪利，追蛇逐兔到天輝。
貴客自相親，功名刺相成。

扶搖摶九萬，穩步上青雲。
溫溫君子德，居上見宜民。

大展經綸手，皇家鼎鼐臣。
震卦    總訣    ：震來虩虩，笑言啞啞。震驚百里，不喪匕鬯。

              象曰：洊雷，震。君子以恐懼修省。

月桂飄香七里聞，雲中人至矢竅彎。

半空鵬翼未為易，更有清高漸漸閑。

紫府門闌特地開，恩波逐一向陽來。

乘豬跨鼠當無日，從此亨光綴上臺。
初爻訣 ：震來虩虩，後笑言啞啞，吉。

      象曰：震來虩虩，恐致福也。笑言啞啞，後有則也。

獨步山陵多見阻，雁字成行陣陣傷。

亦有路凶防惡犬，到頭斷處亦須防。
虩虩方震懼，周旋要謹防。

笑顏還自適，災變禍為詳。
霹靂暗中聞，知音不見形。

交加猶未信，口口稱人心。
二爻訣 ：震來厲，億喪貝，躋於九陵。勿逐，七日得。

      象曰：震來厲，乘剛也。

震動方驚懼，逢財恐有亡。

升高宜遠避，事遇復如常。
滄海波濤涌，輕舟未保存。

神人輕助力，好好進求名。
無蹤亦無跡，猛省中難覓。

平地起風波，似笑還成泣。
三爻訣 ：震蘇蘇，震行無眚。

      象曰：震蘇蘇，位不當也。

行人不久住，久住不行人。

紅輪西沒月東出，好看雲山改更行。
展輪千里去，舉步正艱辛。

二鼠大東憂，中年事必成。
四爻訣 ：震遂泥。

      象曰：震遂泥，未光也。

去處皆無厲，居遷總未宜。

長空明月上，順水片帆歸。
白玉隱塵泥，黃金埋糞土。

久久目光輝，也安人相舉。
五爻訣 ：震往來厲，億無喪，有事。

      象曰：震往來厲，危行也。其事在中，大無喪也。

處世驚危志，心飛若火刀。

佳人試言事，有約在坤爻。
心若千圍甑，底事明如鏡。

進退有猜疑，風波猶未定。
上爻訣 ：震索索，視瞿瞿，征凶。震不於其躬，於其鄰。無咎，婚媾有言。

    象曰：震索索，中未得也。雖凶無咎，畏鄰戒也。

風打清江若遇艟，孤舟捉網浪波沖。

私情招望安居處，須待為人好借風。
災憂將及己，前進卻為難。

修省雖無咎，姻緣亦有言。
煙雨日蒙蒙，江邊路未通。

道途人未達，憑仗借東風。
艮卦    總訣    ：艮其背，不獲其身；行其庭，不見其人，無咎。

              象曰：兼山，艮。君子以思不出其位。

征行趨北又趨東，於祿求財事事通。

去就朝天終有路，不惟成始又成終。
宜取山中鹿，休推水上車。

行也終須吉，聲位慶時佳。
初爻訣 ：艮其趾，無咎，利永貞。

      象曰：艮其趾，未失正也。

非理宜循理，安居不用遷。

已久書到屋，佳信自來傳。
一往攸攸，兩志未周。

有始有終，只恐遲留。
二爻訣 ：艮其腓，不拯其隨，其心不快。

      象曰：不拯其隨，未退聽也。

從正於其損益中，宜居中道終成吉。

良心不放少年人，別有生涯到頭出。
躁進輕施用，時間未快心。

陽春回暖律，東北遇知音。
人進退，事交加。

渾如春夢，有似梅花。
三爻訣 ：艮其限，列其夤，厲，薰心。

      象曰：艮其限，危薰心也。

亂事心熏爍，事後不見人。

守憂心利主，天祿位來迎。
深潭月，明鏡影。

一場空，報於信。
憂在蕭牆內，將來必見傷。

預防於未見，可變禍為詳。
四爻訣 ：艮其身，無咎。

      象曰：艮其身，止諸躬也。

身居臣位亨，正靖自無咎。

在外獲嘉祥，名利都成就。
所為無悔吝，惟是反諸身。

若遇豬雞貴，春來喜事新。
五爻訣 ：艮其輔，言有序，悔亡。

      象曰：艮其輔，以中正也。

言皆中正理，悔吝自然亡。

莫嘆成功晚，春來福祿昌。
上爻訣 ：敦艮，吉。

      象曰：敦艮之吉，以厚終也。

敦厚真君子，淹留未濟間。

忽逢通大運，爵祿喜高遷。
漸卦    總訣    ：女歸吉，利貞。

              象曰：山上有木，漸。君子以居賢德善俗。

已達平安地，前途好進程。

綠楊芳草地，風快馬蹄輕。
幾度江邊釣，游魚未上鉤。

瀟湘一片景，將久快心頭。
初爻訣 ：鴻漸於干。小子厲，有言，無咎。

      象曰：小子之厲，義無咎也。

養志在林泉，休聽讒佞言。

如雲浮白日，君子道彌昌。
心危事不危，路險人不險。

雲散月重圓，水落舟泊岸。
二爻訣 ：鴻慚於磐，飲食，吉。

      象曰：飲食，不素飽也。

盤桓不容進，一進徹青雲。

自有天書詔，何憂不祿身。
閬苑一時春，庭前花柳新。

鵲聲傳好語，草木亦忻忻。
三爻訣 ：鴻漸於陸，夫征不復，婦孕不育，凶。利禦寇。

      象曰：夫征不復，離群丑也。婦孕不育，失其道也。利用禦寇，順相保也。

征鴻二箭中，旅雁不曾歸。

水畔人悲泣，山前一子微。
花結雨泥中，催殘照夜風。

幽窗休嘆息，可在夢魂中。
四爻訣 ：鴻漸於木，或得其桷，無咎。

      象曰：或得其桷，順以巽也。

柔順居貞立處遷，重山好處又團圓。

桃李枝頭重掇蕊，利名成就菊花鮮。
欲捉月中兔，須愁桃李梯。

高人相接引，雙喜照雙眉。
五爻訣 ：鴻漸於陵，婦三歲不孕，終莫之勝，吉。

      象曰：終莫之勝吉，得所願也。

九五最高位，丘陵也見高。

且須離犬吠，順水一帆風。
蟠桃一果結方成，乃是神仙多眷屬。

剛健東風柳絮枝，人人笑里奴眉蹙。

久否未通泰，前途漸坦夷。

終須偕素願，折取最高枝。
上爻訣 ：鴻漸於逵，其羽可用為儀，吉。

      象曰：其羽可用為儀吉，不可亂也。

人存清遠志，脫跡離塵埃。

萬里人扶上，端為廟廊材。
鴻漸雲逯陸，蟠桃品結成。

流芳當舊舉，像吉女歸貞。
事足心不足，心安事不安。

一場歡喜事，不久出重關。
歸妹卦  總訣    ：征凶，無攸利。

              象曰：澤上有雷，歸妹。君子以永終知敝。

春花秋月兩相思，好展眉頭折桂枝。

一得九重息信及，須知車馬慶回歸。
喜合閨門慶吉祥，因歡成腦也須防。

北堂女子宜防菫，水石消持又火殃。
歸妹成於始，香浮水岸中。

桃李開一朵，只可待春風。
初爻訣 ：歸妹以娣，跛能履，征吉。

      象曰：歸妹以娣，以恆也。跛能履吉，相承也。

蛇行主不足，開屏未見明。

待其羊走急，苑囿盡生春。
天意兩和同，渾如月里宮。

有時雲不藏，日久路頭通。
二爻訣 ：眇能視，利幽人之貞。

      象曰：利幽人之貞，未變常也。

觸目重山翠，孤舟去莫疑。

雪霜凝冷日，梅蕊綻南枝。
有望門中外事多，惆悵陰人多遇合。

世間空招珠汨流，終久快暢人歡合。
眇者雖能視，安能及遠方。

但宜幽靜守，元變乃為常。
三爻訣 ：歸妹以須，反歸以娣。

      象曰：歸妹以須，未當也。

妄動非為吉，因而失所依。

所行無不利，但可順乎卑。
巽女今歸後，安家福有餘。

白衣人送喜，喜得一封書。
舊事遲，新事驟。

花開月圓，幾多時候。
四爻訣 ：歸妹愆期，遲歸有時。

      象曰：愆期之志，有待而行也。

園林花發待新春，去棹多疑久卻宜。

江上佳人一聲叫，忽然門戶有支持。
既有賢明德，何憂進用遲？

道同相遇合，必有待乎時。
缺月漸重園，枯枝色更鮮。

一條坦夷路，翹首望蒼天。
五爻訣 ：帝乙歸妹，其君之袂，不如其娣之袂良。月幾望，吉。

    象曰：帝乙歸妹，不如其娣之袂良也。其位在中，以貴行也。

月缺園方朗，逢人在太原。

一隨榮有過，久後遇青春。

心存柔順德，中正以謙行。

如月方幾望，為當戒滿盈。
上爻訣 ：女承筐無實，士刲羊無血，無攸利。

      象曰：上六無實，承虛筐也。

滿目花開未是時，重山劈破乃男兒。

丈夫元有沖霄志，豈不承時始可期？
祖宗常祭祀，筐篚可無承。

必也有誠敬，中心有戰競。
渴穿井，饑畫餅。

謾勞心，利推秉。
豐卦    總訣    ：亨，王假之，勿憂，宜日中。

              象曰：雷電皆至，豐。君子以折獄致刑。

有約還如夢，無緣人阻程。

若求亨泰處，須用見寅辰。
利祿手中足，園花綻異葩。

方開一枝秀，落日有紅霞。

進退意沉吟，心疑事未成。

若逢龍虎日，百事得元亨。
初爻訣 ：遇其配主，雖旬無咎，往有尚。

      象曰：雖旬無咎，過旬災也。

過盡風波三五里，波平浪靜又無風。

從茲已達青雲路，用舍行藏不廢功。
靜動互相資，攸往無滯阻。

群鴻度遠空，空深直高峰。
上下相交遇，和平福自來。

相資成事業，求勝反為災。
二爻訣 ：豐其蔀，日中見斗，往得疑疾，有孚發若，吉。

      象曰：有孚發若，信以發志也。

蔀陰須欠明，往則有疑疾。

信音千里逢，牛象縱成吉。
明暗未分，曲直未定。

笑里藏刀，信而未信。
三爻訣 ：豐其沛，日中見沫，折其右肱，無咎。

      象曰：豐其沛，不可大事也。折其右肱，終不可用也。

強弱許紛紛，搬戲獨掩門。

臉眉人惆悵，燈火伴黃昏。
日中辰見斗，先暗後須明。

遇主西南地，門屏氣象成。
日中何見沫，明直反成昏。

遇事無成用，如人折右肱。
四爻訣 ：豐其蔀，日中見斗，遇其夷主，吉。

      象曰：豐其蔀，位不當也。日中見斗，幽不明也。遇其夷主，吉行也。

近折路迢行不遠，當時大事俱非常。

萬里雲騰去太遲，能行天下方無咎。
五爻訣 ：來章，有慶譽，吉。

      象曰：六五之吉，有慶也

明外佳音來，飛章俱有慶。

名利一更遷，雁非終拆陣。
雲外一天書，門多長者車。

肴添蘭室味，縱步入蟾宮。
上爻訣 ：豐其屋，蔀其家，闚其戶，闃其無人，三歲不覿，凶。

    象曰：豐其屋，天際翔也。闚其戶，闃其無人，自藏也。

當時豐盛世，退縮卻為凶。

大展經綸手，施為大有功。
暗室當遷退，成雲不可奢。

三年多不足，悔吝忌前遮。
花落未茂枝，歌來卻似悲。

夕陽催晚景，斜月上朱扉。
旅卦    總訣    ：小亨，旅貞吉。

              象曰：山上有火，旅。君子以明慎用刑，而不留獄。

客旅迢迢繞，乘車萬里過。

用利不留復，人處喜聲多。
旅巢傾覆更遭焚，謹事當無獄難迍。

若見出行千里去，須聞哭泣在私門。五陽
羈人失所已多時，未見羊猴未見歸。

柱石貴人頭帶斗，星回斗柄復光輝。五陰
初爻訣 ：旅瑣瑣，斯其所取災。

      象曰：旅瑣瑣，志窮災也。

雜地不堪行，災生切迫身。

光輝秋月夜，四望出陰雲。
如鶴混群鴻，沖天路漸迷。

臨歧當自擇，須向穩中栖。
二爻訣 ：旅即次，懷其資，得童僕貞。

      象曰：得童僕貞，終無尤也。

旅中安次舍，得位正居中。

僮僕勤民力，資財那有豐。
旅遇一遷鼎，以獲僮僕貞。

馬行平坦地，觸目好青山。
三爻訣 ：旅焚其次，喪其童僕，貞厲。

      象曰：旅焚其次，亦以傷矣。以旅與下，其義喪也。

迍旅焚其次，俄然災咎侵。

資財多喪失，僮僕亦離心。
無端風雨催春去，落盡枝頭桃李花。

枕畔有人歌自嘆，那堪心事亂如麻。
進逢災次舍，喪其僮僕凶。

孤鴻天外汨，中箭亦難沖。
四爻訣 ：旅於處，得其資斧，我心不快。

      象曰：旅於處，未得位也。得其資斧，心未快也。

外事雖元吉，猶防後患侵。

自身多暗昧，百事未如心。
可止宜可止，違行不可行。

從頭得金斧，猶自悔中藏。
落花正逢春，人行在半程。

事成及可就，縈絆二三心。
五爻訣 ：射雉，一矢亡，終以譽命。

      象曰：終以譽命，上逮也。

雉走開弓一矢亡，終然物命受岩章。

祿從天降應千里，先適安身到地昌。
改舊從新事再圖，須知渾爾廢工夫。

雲霄有意來相照，平步扶搖上太虛。
上爻訣 ：鳥焚其巢，旅人先笑後號咷。喪牛於易，凶。

      象曰：以旅在上，其義焚也。喪牛於易，終莫之聞也。

屋下牛多病，林中鳥失巢。

笑悲雙月至，小過不須高。
憔悴無休歇，閑中聽杜鵑。

一輪山店月，千古暗魂消。
巽卦    總訣    ：小亨，利有攸往，利見大人。

              象曰：隨風，巽。君子以申命行事。

山頭顧我無青眼，水畔相親始有依。

物小在初終大獲，到頭遇主得榮歸。
憂極樂還來，春陽一旦回。

滿園桃李大，丹桂一枝開。
祕策勿輕傳，經成眾里權。

一朝風雨順，功業至掀天。
初爻訣 ：進退，利武人之貞。

      象曰：進退，志疑也。利武人之貞，志治也。

進退忽生疑，由來利武威。

榮身豈小蓄，車前三山歧。
進退莫猜疑，疑猜事莫諧。

影端形自直，一舉花纖埃。
二爻訣 ：巽在床下，用史巫紛若，吉，無咎。

      象曰：紛若之吉，得中也。

心不未安寧，居尊莫厭卑。

盡誠求懇得，吉慶保無危。
嘹亮賓鴻一只飛，來家移向竹林西。

漸中自有祿星至，隋帶重明滾地輝。
知者見先機，其中路不迷。

日前為合意，曾免是和非。
三爻訣 ：頻巽，吝。

      象曰：頻巽之吝，志窮也。

先險防在前，順巽剛中吝。

萬里泛巨舟，東北聲名震。
足趑趄，口躡嚅。

無限意，竟成虛。
志窮非得已，顰蹙自憂煩。

一到龍蛇日，因人事始全。
四爻訣 ：悔亡，田獲三品。

      象曰：田獲三品，有功也。

稟令諫強暴，將相奏凱還。

好風今借便，功業便掀天。
遇如水中善，田獲三品功。

一陰始升後，雁侶各西東。
江海魚悠悠，煙波下釣鉤。

六鰲連得獲，歌笑向中流。
五爻訣 ：貞吉，悔亡無不利。無初有終，先庚三日，後庚三日，吉。

    象曰：九五之吉，位正中也。

圖前當慮後，揆度復叮嚀。

舉事雖先阻，終須獲吉亨。
常人安貞吉，危疑盡悔亡。

兩庚申命令，權柄自然昌。
鵲聲如報喜，燕語自傳情。

百舌無人解，雖貞自苦貞。
上爻訣 ：巽在床下，喪其資斧，貞凶。

      象曰：巽在床下，上窮也。喪其資斧，正乎凶也。

井濁不可食，喪斧失貞凶。

園內花千朵，愁驚午夜風。
過謙卑已甚，不斷失於剛。

待至龍逢虎，依前再吉昌。
兌卦    總訣    ：亨，利貞。

              象曰：麗澤，兌。君子以朋友講習。

得用在西方，講習自悅懌。

桃李遇春風，化龍千里疾。
悅懌事當先，行人暫息肩。

暫無勞苦撓，爭得事迍邅。五陽
利懌秋天盛，恩沾在此時。

名成兼利就，口舌不須疑。
初爻訣 ：和兌，吉。

      象曰：和兌之吉，行未疑也。

去就無牽制，何須諛佞為。

上交和且悅，吉慶更何疑。
和兌之和，利名奔波。

一遇木君，遂意琢磨。

兩兩和同，一舉成功。

休疑休慮，風虎雲龍。
二爻訣 ：孚兌，吉，悔亡。

      象曰：孚兌之吉，信志也。

友朋同講習，所責在孚誠。

信實無私意，應當悔吝輕。
玉出昆山上，舟離古渡頭。

行藏俱有望，用舍不須憂。
三爻訣 ：來兌，凶。

      象曰：來兌之凶，位不當也。

一決城崩倒，來修未見功。

釣綸涉危嶺，山兌有艱辛。
思慮許多般，心難事亦難。

路危舟未穩，休往復休還。
四爻訣 ：商兌未寧，介疾有喜。

      象曰：九四之喜，有慶也。

利害相交際，紛紛尚未寧。

介然能守正，吉慶自來臨。
介疾亦當避，客來時未寧。

吹噓千里信，感動四方心。
易非易，難非難。

只恐年來少歌笑，笑歌須聽兩三番。
五爻訣 ：孚於剝，有厲。

      象曰：孚於剝，位正當也。

一堆草里蛙鳴鼓，三犬巢邊夜吠家。

剝厲有時終解散，一輪明月照丹霞。
小人輕信用，君子反相疏。

自己防侵害，尤當戒不虞。
鶯語燕呢喃，花開滿院間。

北窗春夢覺，無語欲消魂。
上爻訣 ：引兌。

      象曰：上六引兌，未光也。

秋月與春花，光輝景物佳。

只緣時未到，心事亂如麻。

兌添言是說，口舌戒凱覦。

有月還為脫，同心悅有餘。
渙卦    總訣    ：亨，王假有廟。利涉大川，利貞。

              象曰：風行水上，渙。先王以享於帝立廟。

莫將好事只如閑，切恐因循事不安。

不戒履霜馴致後，堅冰散釋勢尤難。
雙鳳翔翱入九霄，長江泛艇渡危橋。

重防得處亦防失，山外青山可四繞。
夢入天臺路，登山事可期。

異香春色好，重發舊花枝。

初爻訣 ：用拯馬壯，吉。

      象曰：初六之吉，順也。

有信傳家去，南征事想行。

名利達通子，孚魚有黃金。
雲靜日當中，祥光到處通。

道途逢快便，千里快哉風。
二爻訣 ：渙奔其機，悔亡。

      象曰：渙奔其機，得願也。

水行不利陸安貞，淺涉家人執折尋。

霧起雲非風雨急，片航歸去恐傷心。
危獲安，理御氣。

不須憂，終遂志。
時方當渙散，當有所依承。

俯就知心事，危中事可憑。
三爻訣 ：渙其躬，無悔。

      象曰：渙其躬，志在外也。

柔順克其功，傾波遠邇通。

神人助其力，楚地卻有終。
望鹿隔重山，高深漸可攀。

舉頭天上看，明月出人間。
四爻訣 ：渙其群，元吉。渙其丘，匪夷所思。

      象曰：渙其群，元吉，光大也。

賓主兩同心，同心事可成。

江風吹好夢，跨鶴上青雲。
大人利見，大川利涉。

元吉前程，光大可決。
五爻訣 ：渙汗其大號。渙王居，無咎。

      象曰：王居無咎，正位也。

居尊施號令，在下若風從。

險難隨冰釋，泰然和氣融。
不歸一，勞心力。

貴人傍，宜助力。
一與童蒙告再三，王居無咎笑聲喧。

好音送至雲霄路，萬里鵬程展翅天。
上爻訣 ：渙其血，去逖出，無咎。

      象曰：渙其血，遠害也。

去血斯無咎，安居大可憂。

桃花方結實，去計怕經秋。
遠之不傷，近之不律。

相反相違，笑顏如泣。
節卦    總訣    ：亨。苦節，不可貞。

              象曰：澤上有水，節。君子以制數度，議德行。

一鴻天下孤飛翼，花有明香月有斜。

滿園桃李無結實，一枝驚綴入秋葩。
前途險阻不堪行，順處安身道乃亨。

守節操心無過慮，須知樂處恐交爭。五陽
歡樂中生禍，驕淫罔克終。

節貪并謹事，守靜卻無凶。五陰
初爻訣 ：不出戶庭，無咎。

      象曰：不出戶庭，知通塞也。

戶庭不出姓名香，久滯林中未見傷。

如待四方重照日，直持節往西北方。
深居宜簡出，可免禍來侵。

有貴知通塞，時行則可行。
真假莫辯，曲直莫分。

動則宜止，靜則宜奔。
二爻訣 ：不出門庭，凶。

      象曰：不出門庭凶，失時極也。

門庭不出禍尤生，夜雨淋灕草木寒。

兔走泥堆遠近逐，水邊女立倚欄杆。
時進須當進，遲疑卻反凶。

前途逢貴援，節止自相通。
休眷戀，奔前程。

終鬧亂，失門庭。
三爻訣 ：不節若，則嗟若，無咎。

      象曰：不節之嗟，又誰咎也？

先嗟後笑，敗屋重修。

有個木君，扶時在秋。
笑里要提防，歌聲不久長。

機謀須是謹，方可免災殃。
四爻訣 ：安節，亨。

      象曰：安節之亨，乘上道也。

立身從儉約，財祿自豐盈。

安節常能守，施為盡吉昌。
守節應君求，前程遇鹿宜。

上安貞姤事，貞侯應佳期。
用則行，舍則藏。

一鹿出重關，佳音咫尺間。
五爻訣 ：甘節，吉。往有尚。

      象曰：甘節之吉，居位中也。

安居君位尤奇特，東海相逢月半缺。

前途若遇大威權，夜雨消疏紅夜落。
喜鵲噪孤枝，何愁是與非。

燈花傳信後，穩步上雲梯。
上爻訣 ：苦節，貞凶，悔亡。

      象曰：苦節貞凶，其道窮也。

物當窮則變，事極貴能通。

苦節常貞守，因循反致凶。
樂極須悲，貞凶可忌。

一日悔亡，鼠行牛地。
事不美，休懷疑。

人在車上，船行水底。
中孚卦  總訣    ：豚魚吉，利涉大川，利貞。

              象曰：澤上有風，中孚。君子以議獄緩死。

信及豚魚吉，羊奔報喜音。

猴來乘龍喜，平步踏青雲。

鶴鳴和子本誠心，千里相傳自有音。

所望須誠圖必遂，兩重喜事在秋深。
預備到頭能謹備，有危終見保無危。

一心常作有亡計，富貴安榮事不虧。
初爻訣 ：虞吉，有他不燕。

      象曰：初九虞吉，志未變也。

萬卉芳菲未是豐，雷聲一震四方同。

利名咫尺堪求進，回道青山疊疊峰。
人能專一志，吉慶萃門闌。

設若有他意，終須不燕安。
一點著陽春，枯枝點點榮。

志專萬事合，切忌兩三心。
二爻訣 ：鳴鶴在陰，其子和之。我有好爵，吾與爾靡之。

      象曰：其子和之，中心願也。

千載風雲會，明良際遇時。

忠誠貫金石，君爵亦羈麋。
孚道內外和，安居何處有。

羊走歡不顧，猴來莫貞守。
皎皎上層樓，團圓月挂鉤。

銀蟾千至共，光彩滿清秋。
三爻訣 ：得敵，或鼓或罷，或泣或歌。

      象曰：或鼓或罷，位不當也。

進退無得失，悲觀亦不同。

誰能知耽毒，生向燕安中。
積小可成大，逢危似不危。

雲中人舉手，平步上天梯。
多阻多憂，或悲或喜。

搖動猖狂，得止且止。
四爻訣 ：月幾望，馬匹亡，無咎。

      象曰：馬匹亡，絕類上也。

德業終成日，聲名迥出群。

風雲相際遇，一舉入青雲。
居卑未宜遲，時行道則行。

功名成太晚，花怕五更風。
翠減紅妝醉倚欄，惆悵望歸求異緣。

好向目前頻嘆息，只見鶯啼不見人。
五爻訣 ：有孚攣如，無咎。

      象曰：有孚攣如，位正當也。

重山青聳翠，祥鳳獨栖梧。

詢得飛騰變，榮身得巨鰲。
傾一杯，展雙眉。

地利合天時，從此快施為。
上爻訣 ：翰音登於天，貞凶。

      象曰：翰音登於天，何可長也？

宜進不宜妄，舊事一改遷。

長江千里掉，好下釣魚竿。
落葉又重新，庭前幾度春。

若成丹九轉，莫作白頭人。
小過卦  總訣    ：亨，利貞。可小事，不可大事。飛鳥遺之音，不宜上，宜下，大吉。

              象曰：山上有雷，小過。君子以行過乎恭，喪過乎哀，用過乎儉。

子午年中喜，逢豬先立根。

鹿從天上至，二象滿門闌。
小船千里順，帆挂一江風。

巨艇水深涉，飛鳥不可同。
初爻訣 ：飛鳥以凶。

      象曰：飛鳥以凶，不可如何也。

飛鳥高飛畏網羅，留魚旱沼苦何多。

女生江畔休嗟嘆，桃柳枝頭風雨過。
飛蟲能致孽，或恐有非災。

為事宜求下，凶消吉自來。
物不牢，人斷橋。

重整理，慢心高。
二爻訣 ：過其祖，遇其妣。不及其君，遇其臣。無咎。

      象曰：不及其君，臣不可過也。

去就意淹留，樂來不用憂。

只恐無一定，江海意悠悠。
凡人於小事，不可過其常。

守正行中道，自然無舊殃。
三爻訣 ：弗過防之，從或戕之，凶。

      象曰：從或戕之，凶如何也。

傾危逢處眾皆驚，涉水操舟不可行。

凶象或成貞忌卻，雲中一箭雁哀鴻。
小人方道長，當預過於防。

自已先為正，深虞乃我傷。
深戶安牢扃，提防暗里人。

行行須遠虛，只恐不堅盟。
四爻訣 ：無咎，弗過遇之。往厲必戒，勿用永貞。

      象曰：弗過遇之，位不當也。往厲必戒，終不可長也。

遇主勿治正，求遇其遇群。

欲往危必防，傷卻少年心。
參商事，須沉滯。

要周全，須借勢。
九四元無咎，成剛得吝時。

真宜貞固守，必也在隋時。
五爻訣 ：密雲不雨，自我西郊。公戈取彼在穴。

      象曰：密雲不雨，已上也。

陰陽反復總堪悲，反日梧桐鳳不栖。

異種蟠桃千歲綴，落花不俟日沉西。
空、空、空，空里得成功。

蟠桃千歲熟，不怕五更風。
所作皆屯滯，又皆來順從。

密雲何不雨？終是未成功。
上爻訣 ：弗遇過之，飛鳥離之，凶，是謂災眚。

      象曰：弗遇過之，已亢也。

方寸亂如麻，行人未到家。

尊友哀人切，空夜雨飛花。
以陰居過極，飛鳥致凶災。

若能自謙抑，家門福慶來。
既濟卦  總訣    ：亨，小利貞。初吉終亂。

              象曰：水在火上，既濟。君子以思患而豫防之。

治安方自亂，通泰忌生屯。

小利貞西北，花新日又明。
仙舟已到綠陽堤，險難今經已別離。

福去禍來終不錯，不須回首預前期。五陽
莫待祿高榮，須思禍與凶。

預防兼早備，方可保初終。五陰
初爻訣 ：曳其輪，濡其尾，無咎。

      象曰：曳其輪，義無咎也。

時方雲既濟，遽進卻非宜。

思慮惟能謹，災消吉自隨。
鹿逐雲中出，人從日下歸。

新歡生臉下，不用皺雙眉。

推車濡尾，無咎可憂。

千里人行，既濟孤舟。
二爻訣 ：婦喪其茀，勿逐，七日得。

      象曰：七日得，以中道也。

時雖雲可濟，欲速即難成。

真固宜長守，時行則可行。
虛雷無雨過，有雨不沾衣。
到頭成一笑，目下未開眉。
月出雲遮晦，雙飛失伴迷。

七辰頭上得，門戶自生光。
三爻訣 ：高宗伐鬼方，三年剋之。小人勿用。

      象曰：三年剋之，憊也。

有祿自天來，伐鬼三年災。

追求在斗地，一進一退財。
入而易，出而難。

淹淹利再三，交加意不堪。
四爻訣 ：繻有衣袽，終日戒。

      象曰：終日戒，有所疑也。

事雖雲既濟，尤慮吉成凶。

戒謹勤終日，方能保始終。
有功無祿位，有祿無印權。

好戒退一步，附勢去分歡。
落花滿地亂交加，一點中心事若麻。

若得高人相引後，春風桃李又開花。
五爻訣 ：東鄰殺牛，不如西鄰之禴祭，實受其福。

      象曰：東鄰殺牛，不如西鄰之時也。實受其福，吉大來也。

積德施功有子孫，殺牛祭祀及西鄰。

利名兩字成員日，回首山前萬物新。

禮薄將誠意，施為貴適宜。

自然蒙福佑，凡事在先施。

擬欲求東卻往西，精神用盡事迍迍。

到底可求并可望，秋風黃菊綻東籬。
上爻訣 ：濡其首，厲。

      象曰：濡其首厲，何可久也？

更改事相宜，閑言有是非。

切須防暗箭，獨見早思維。
小舟防滯患，秋木忌凋殘。

踏遍千人市，兵戈一頃間。
心事望團圓，心堅事未全。

一枝枯木上，花落又還鮮。
未濟卦  總訣    ：亨。小狐濟，濡其尾，無攸利。

              象曰：火在水上，未濟。君子以慎辨物居方。

乘龍防有失，濡尾有淹留。

若得高人力，殊無戚與憂。
一牛二尾事難全，財祿須防兩不完。

過了破田方有氣，若逢寅卯是根源。
蟄蟲泥脫得春回，誰謂春天不見雷。

忽聽轟雷驚百里，化龍飛起一都魁。
初爻訣 ：濡其尾，吝。

      象曰：濡其尾，亦不知極也。

孤渡洶洶起，濡尾真有凶。

前途休進步，坐上待春風。
桑榆催晚景，缺月恐難圓。

若遇刀圭客，方知有異緣。
二爻訣 ：曳其輪，貞吉。

      象曰：九二貞吉，中以行正也。

展輪千里去，平坦俱無阻。

一見水邊人，勿擊午時鼓。
險難危疑際，經綸拯救時。

居中行正道，凶散即相隨。
三爻訣 ：未濟，征凶。利涉大川。

      象曰：未濟征凶，位不當也。

挂帆風得便，不覺舟順速。

守舊有征凶，後笑還先哭。
千里片帆輕，波平浪不驚。

舟行無阻滯，還處即通津。
四爻訣 ：貞吉，悔亡。震用伐鬼方，三年有賞於大國。

      象曰：貞吉悔亡，志行也。

得志行其道，方離險難中。

事因遲乃濟，乃可保初終。
親君掌大權，伐鬼三年克。

有賞於大國，別種仙桃核。
目下事悠然，周全尚未全。

久遠還不望，人與月團圓。

五爻訣 ：貞吉。無悔。君子之光，有孚吉。

      象曰：君子之光，其暉吉也。

虛心求助己，柔可濟忽剛。

信實無虛譽，斯為君子光。
芰荷香里沐恩階，桂魄圓時恩愛來。

從此成名山岳重，光風玉節位三臺。
上爻訣 ：有孚於飲酒，無咎。濡其首，有孚失是。

      象曰：飲酒濡首，亦不知節也。

中心安義命，自然保泰和。

耽酒不知節，時哉可奈何？
勿飲卯時酒，濡其首可昏。

有孚因失是，自我致災殃。

